Javno-privatno partnerstvo - Regionalna elektroenergetska slika - Nedeljnik Vreme\nNemačka / foto: reuters\nTreba imati na umu da će se zemlje regiona ulaskom u EU suočiti i sa obavezom gašenja starih, neefikasnih termoelektrana, što će dodatno povećati potrebu za izgradnjom novih kapaciteta. Za očekivati je da će na ovaj način 3200 MW proizvodnih kapaciteta biti "ugašeno" do 2020: u narednih deset godina svaki stanovnik regiona trebalo bi godišnje da izdvoji 47,5 evra samo za investicije u energetiku\nKolaps globalnog finansijskog sektora s kraja 2008. godine i ekonomska kriza koju je proizveo nastavljaju da usporavaju razvoj energetskog sektora u jugoistočnoj Evropi. Primetan pad industrijskih aktivnosti u poslednje dve godine, pre svega u energetski intenzivnim industrijama, za rezultat ima pad potrošnje električne energije, time i smanjenje regionalnog energetskog deficita.\nUjedno, usporene su planirane investicije u nove elektro-energetske kapacitete, uzrokovane ne samo nedostatkom kapitala i lošim kreditnim rejtingom zemalja regiona, već i nepovoljnim investicionim ambijentom.\nNagoveštaj ovakvog razvoja situacije značajan je ne samo zato što će dugoročno biti ugrožena regionalna sigurnost snabdevanja električnom energijom industrije i domaćinstava, već je gotovo izvesno da će zbog ovog nedostatka aktivnosti u mnogim proizvodnim industrijama u regionu biti znatno ograničene nakon 2015. godine.\nPRIVREMENI PAD POTRAŽNJE: Ako se kao pokazatelj uzme potražnja za električnom energijom u zemljama Jugoistočne Evrope u 2008, dakle potražnja u uslovima kako-tako normalnog ekonomskog rasta, primetna je tendencija naglog pada potrošnje u 2009, potom i blagog oporavka u 2010. godini, pre svega u proizvođačkim industrijama koje su, uz građevinarstvo, najviše pogođene recesijom. Najveći pad u potražnji zabeležen je u metalurgiji a propraćen je padom cena baznih metala, zatim u nemetalskoj industriji gde je propraćen padom aktivnosti u građevinarstvu, kao i u hemijskoj industriji, usled manje potražnje za baznim materijalima.\nPodaci panevropskog udruženja sistem-operatora ENTSO-E (European Network of Transmission System Operators for Electricity) pokazuju da su zemlje regiona u 2010. godini potrošile 282,25 TWh (teravat-sati) električne energije. Od toga je u termoelektranama proizvedeno 55 odsto, u hidroelektranama 27, u nuklearnim 16, dok je jedan odsto iz obnovljivih izvora. Zbog pada potražnje u industrijskom sektoru u 2009. i sporog oporavka tokom 2010. godine, u region je uvezeno svega 0,25 TWh električne energije.\nBugarska, Rumunija i Bosna i Hercegovina su i dalje jedine zemlje regiona koje proizvode više električne energije nego što troše, dok sve ostale imaju veći ili manji bilansni manjak. Hrvatska, na primer, uvozi oko jedne trećine svoje ukupne potrošnje.\nPad u regionalnoj potražnji, međutim, samo je privremen. Sa ekonomskim oporavkom i obimnijim aktivnostima u industrijskom sektoru porašće i potražnja za električnom energijom. Za očekivati je da će potražnja za električnom energijom u jugoistočnoj Evropi do 2020. svake godine u proseku rasti za 2,2 odsto. Treba imati na umu da će se zemlje Zapadnog Balkana ulaskom u Evropsku uniju suočiti i sa obavezom gašenja starih, neefikasnih termoelektrana, što će dodatno povećati potrebu za izgradnjom novih kapaciteta. Za očekivati je da će na ovaj način 3200 MW (megavata) proizvodnih kapaciteta biti "ugašeno" do 2020. godine.\nNEOPHODNE INVESTICIJE: S obzirom na očekivani rast potražnje električne energije do 2020, ako uopšte postoji ideja da se bilo šta uradi moguća su dva scenarija razvoja energetskog sektora regiona.\nPrvi scenario predstavlja poželjan nivo investicija u energetiku do 2020, koji bi osigurao snabdevanje električnom energijom i normalne pretpostavke za dalji ekonomski razvoj regiona. Drugi scenario predstavlja nešto realističniju sliku, po kojoj bi se u datom periodu od neophodnih investicija realizovalo oko 60 odsto.\nŠta pokazuju ove analize? Do 2020. godine regionu će biti neophodno 12.100 MW novih termoelektrana, 3000 MW novoizgrađenih hidroelektrana i 1400 MW novih kapaciteta za proizvodnju električne energije iz obnovljivih izvora. Vrednost tih investicija je po današnjim vrednostima oko 33,8 milijardi evra. To znači da bi u narednih deset godina svaki stanovnik regiona trebalo godišnje da izdvoji 47,5 evra samo za investicije u energetiku. Ovo je, uzgred, dva puta manje od novca koji se u te svrhe izdvaja u razvijenim zemljama EU. Teško je zamisliti u trenutnim okolnostima da će se taj kapital obezbediti na vreme. Uporedo s tim, zbog već pomenute krize, usporena je realizacija već planiranih investicija, te je mnogo realističnija slika koju pokazuje drugi scenario.\nRegion se, dakle, suočava sa ozbiljnim problemom: čak i sa mnogostruko povećanim regionalnim uvozom električne energije (oko 20 TWh na godišnjem nivo uz sadašnjih 4 do 5 TWh), od 2018. godine zemlje regiona mogle bi da se suoče i sa restrikcijama u isporuci električne energije.\nJAVNO–PRIVATNO PARTNERSTVO: Ova analiza nameće nekoliko zaključaka. Pre svega, relativno siromaštvo zemalja regiona predstavlja ozbiljan problem za razvoj energetskog sektora, pa shodno tome i ozbiljnu prepreku za dugoročan ekonomski razvoj. U tom pogledu, dalja finansijska podrška međunarodne zajednice, pre svega Evropske unije, od krucijalnog je značaja.\nMeđutim, neophodno je i stimulisanje novih investicija kroz model javno-privatnog partnerstva (Public Private Partnership), jer je jasno da su monopoli državnih elektroprivreda, kako zbog neekonomske cene električne energije tako i zbog njihove neefikasnosti, očigledno nesposobni da sami generišu neophodan kapital i planski investiraju u energetiku.\nPoslednji je trenutak da zemlje regiona prepoznaju problem dugoročno sigurnog snabdevanja energijom – činjenicu da je put ka rešenju i "otključavanju" regionalnih potencijala u većem stepenu saradnje između država regiona, ali i u liderskoj ulozi koju u tom procesu treba da preuzme privatni sektor. Barem potencijala ima: trenutno se u elektroenergetskim postrojenjima godišnje potroši 200 miliona tona lignita, dok su potvrđene rezerve oko 20.000 miliona tona. Takođe, postoji i oko 20 TW neiskorišćenih hidropotencijala.\nIako je 2010. bila godina neizvesnosti na tržištu, Energy Financing Team (EFT) isporučio je preko 24 teravat-sata električne energije i ostvario promet veći od 1,3 milijarde evra. Proširenjem svojih operacija na zemlje Baltika i Tursku, sada snabdeva elektroprivrede i veliki broj industrijskih potrošača u 23 zemlje. Nemačka je ostala najveće tržište za EFT (29,7 odsto), zatim Mađarska (13,3 odsto), Rumunija (8,2 odsto), Hrvatska (7 odsto)…


Zastarela oprema i nepoštovanje propisa uzrok tragedija - Društvo - Dnevni list Danas\nPočetna » Društvo » Zastarela oprema i nepoštovanje propisa uzrok tragedija\nUčestale nesreće u fabrikama srpske namenske industrije\n2Piše: Nenad Kovačević 23. oktobra 2019. 13.19 Izmenjeno: 13.20\nZa desetak dana povređena su dvojica radnika u požaru koji se dogodio u fabrici „Milan Blagojević – Namenska“ u Lučanima, i još dvojica njihovih kolega u čačanskoj Slobodi.\nZa desetak godina, u pogonima domaće namenske industrije, koju su domaći trgovci oružjem bliski vlastima odavno prepoznali kao veoma profitabilnu, kako su to mediji zabeležili, poginulo je najmanje 18 radnika, a osamdesetak ih je povređeno.\n– Krivac za to je, gotovo uvek, ljudski faktor. Nekada su to radnici, a nekada sama organizacija i rukovodioci i sve je to u uzročno-posledičnoj vezi. U pitanju je visokorizična proizvodnja koja zahteva uvođenje rigorozne radne discipline, kaže za Danas Aleksandar Radić, vojni analitičar. On navodi da se nekoliko krivičnih postupaka vodi protiv odgovornih, a na podsećanje da većina njih nikad nije dobila sudski epilog, ističe da to „ilustruje nameru države da zaštiti osumnjičene za takve tragedije“.\nOcenivši da su takve nesreće učestalije kod nas nego u drugim državama, on podseća na to da je domaća vojna industrija, kao i cela privreda, bila uništena i da je počela da se oporavlja 2007. godine, započinjanjem rata na Bliskom Istoku, potom i dozvoljenim izvozom naoružanja u Saudijsku Arabiju.\nMeđutim, kako objašnjava, radna snaga iz vremena bivše Jugoslavije je ostarila i zamenjena je novim radnicima, ali, kako ističe, u toj „kadrovskoj tranziciji“ nije bilo dovoljno „transfera znanja“.\n– Treba imati na umu i prodor SNS-ovog političkog menadžmenta u namensku industriju, koji lako zaključuje poslovne ugovore, ali problem je u tome kako kvalitetno da se realizuje proizvodnja. Primer za to je afera sa izvozom pištolja iz kragujevačke „Zastave“ u Egipat, koji su bili vraćeni jer nisu bili kvalitetni, objašnjava naš sagovornik.\nNa pitanje da li je rešenje u automatizaciji najrizičnijih delova proizvodnje, kojom bi se sprečili i rizici od nesreća, on kaže da to jeste moguće, ali da je problem u manjku novca.\n– Niko neće da kupi srpsko oružje zato što smo nekome simpatični, već ono mora da bude konkurentno na tržištu i po ceni. Afera Krušik je pokazala da postoje alavi trgovci koji su politički miljenici i koji žele da ostvare što veću proviziju i spuštaju cene. Ta afera pokazuje da su takve cene štetne za fabriku, iako se prikazuje da se proizvodnja u njoj povećava. Iz objavljenih dokumenata vidi se da „kajmak skidaju“ trgovci i da fabrika svoje proizvode, pod političkim pritiscima, nudi po minimalnim cenama, navodi Radić.\nGovoreći o preduzeću „Milan Blagojević“ iz Lučana, koje je bilo potpuno uništeno u NATO bombardovanju 1999. godine, on objašnjava da je ta fabrika obnovljena uz minimalna ulaganja, jer se drugačije nije moglo, a potom se pita: „Kako je moguće da se ta fabrika modernizuje i automatizuje ako se njeni proizvodi, poput proizvoda Krušika, nude po minimalnim cenama?“\nDragan Ilić, donedavno predsednik Sindikata odbrambene industrije Srbije i aktuelni predsednik Samostalnog sindikata fabrike „Zastava oružje“ u Kragujevcu, kaže da nema detaljan uvid u sadašnje stanje u fabrikama namenske industrije kako bi sa sigurnošću naveo uzroke učestalih tragedija u tim pogonima.\n– Moguće je da je to posledica niskog nivoa investicija i neulaganja u bezbednost, nove tehnologije i opremu koje bi omogućile i veću bezbednost zaposlenih ili je to možda nepoštovanje procedura ili nepažnja zaposlenih, kaže za Danas Ilić, a potom objašnjava da, od pre godinu i po, Sindikat odbrambene industrije Srbije ne funkcioniše na republičkom nivou.\n– Teško je utvrditi tačne uzroke, ali činjenica je da je poslednjih nekoliko godina dosta uloženo u „Prvi partizan“ u Užicu, „Slobodu“ u Čačku, „Prvu iskru“ i u Lučane i da je podignut nivo bezbednosti. Međutim, pitanje je da li je to dovoljno da se spreče tragedije i povređivanja, ocenio je Ilić.\nŽeljko Veselinović, predsednik Udruženih sindikata Srbije „Sloga“, koji je zatražio ostavku Radoša Milovanovića, vojnog penzionera i dugogodišnjeg direktora preduzeća „Milan Blagojević“ iz Lučana, a kome se, zajedno sa još dvojicom fabričkih rukovodilaca, sudi za nesreću u toj fabrici u kojoj su, 14. jula 2017. godine u eksploziji, poginuli radnici Milomir Milivojević i Milojko Ignjatović, kaže da je ta fabrika upečatljiv primer stanja u namenskoj industriji Srbije.\n– Milovan Milivojević, otac poginulog radnika Milomira Milivojevića, pokrenuo je lavinu pitanja o stanju bezbednosti i zaštite na radu toj fabrici i ispostavilo se da ima mnoštvo propusta i problema. I u ostalim vojnim fabrikama bilo je pogibija, kao pre nekoliko godina u Krušiku. To jeste specifična i rizična proizvodnja, ali Lučani su najupečatljiviji primer, zbog učestalih nesreća, za koje niko nije dogovarao. Radoš Milovanović bi trebalo da ode sa direktorske pozicije i da to bude primer ostalim firmama odbrambene industrije, ali i drugim firmama, kako se takve nesreće ne bi dešavale, navodi Veselinović i dodaje da se u tom sektoru mora mnogo više ulagati u modernizaciju, bezbednost i zaštitu na radu.\nRizično je, ali plate su velike\nU pogonu raketnih goriva u lučanskoj fabrici, u kome se pod pritiskom valjka spajaju dvobazna goriva – nitroceluloza i nitroglicerin, u kome su 2017. godine poginula dvojica radnika, a dvojica su pre neki dan lakše povređena, plate su oko 120.000 dinara. Radnici koji rade na tim radnim mestima Danasu su svedočili prošle godine da se, zbog „zarobljavanja vazduha pod pritiskom valjka između dva platna, povremeno dešavaju požari koji su sastavi deo takve tehnologije i da se ne mogu sprečiti“.\nTvrdili su da su veoma zadovoljni platama, ali da su svesni rizika i da ih niko ne primorava da rade u takvim uslovima. Moraju, kako su svedočili, da budu u dobroj fizičkoj kondiciji, kako bi uspeli da pobegnu iz tog pogona u slučaju požara, koji i oni i poslovodstvo nazivaju „tehnološkim požarom“.\nfabrika "Milan Blagojević - Namenska", oprema, propisi, tragedijeUžice\nKraće i jasnije: rasulo?\n24. oktobra 2019. u 07.33\nKonacno malo objektivniji tekst. Uz ogradu da ja nisam isao u Ivanjicu, smatram da postoji i druga strana price u slucaju Lucana koju naravno necete objaviti. A to nisu samo plate koje su zasluzeno najbolje u Srbiji, zbog rizika i tipa proizvodnje. Objavite koliko je humanitarnih akcija organizovano od strane radnika zadnjih deset godina, koliko jos pomoci deci i socijalno ugrozenima, bolnicama, skolama, domovima zdravlja, potpisano od rukovodstva fabrike, koliko je ulozeno u modernizaciju zadnjih deset godina.\nSvi zaboravljaju da je Namenska u Lucanima najvise stradala u bombardovanju i da se skoro deset godina nakon rata borila da opstane na trzistu. I to da su se radnici cak i plata odricali da bi se fabrika obnavljala 2000ih.\nI drugo, svi mi najbolje znamo gde radimo ali isto tako smo odlucni da fabriku sacuvamo.


Sindikat: Republički geodetski zavod u kolapsu - Glas Šumadije\nNaslovna > Društvo > Sindikat: Republički geodetski zavod u kolapsu\nSindikat: Republički geodetski zavod u kolapsu\n19/06/2022 19/06/2022 362Ostavi komentar na Sindikat: Republički geodetski zavod u kolapsu\nRepublički geodetski zavod je u kolapsu, a o stvarnim uzrocima i posle pet dana nema ni jedne konkretne informacije, upozorio je danas sindikat Zavoda u otvorenom pismu premijerki Ani Brnabić nakon što je RGZ saopštio da je IT infrastruktura Republičkog geodetskog zavoda na meti intenzivnog hakerskog napada.\nZavod je ranije ove sedmice saopštio da je od utorka 14. juna 2022. godine „IT infrastruktura Republičkog geodetskog zavoda je meta intenzivnog hakerskog napada“ i da je „radi zaštite podataka“, RGZ „aktivirao sve bezbednosne protokole i zaključao celokupan informacioni sistem RGZ“ zbog čega servisi RGZ „neće biti dostupni spoljnim korisnicima dok se pretnja ne otkloni kako bi se sprečila ugroženost sistema i podataka“.\nObraćamo vam se u trenutku kada je “katastar zaključan“, a nama službenicima RGZ onemogućen bilo kakav rad na našim radnim mestima. Situacija u kojoj se danas nalazimo je najblaže rečeno “katastrofalna“, navodi u zajedničkom pismu Gradski Sindikat uprave, pravosuđa, odbrane i policije „Nezavisnost“. ističući da je RGZ „u kolapsu“ i da „o stvarnim uzrocima i posle pet dana nema ni jedne konkretne informacije“.\n„Smatramo da je ozbiljnost situacije takvog nivoa da je neophodno da se čuje reč direktora RGZ ili\npomoćnika koji su zaduženi za IT Sektor ili katastar nepokretnosti„, navode u pismu sindikalci RGZ pitajući „da li rukovodioci RGZ imaju prečeg posla“ nego da građanima i zaposlenima „daju prave i proverene informacije“.\nSindikati podseća premijerku da su joj „još u vreme štrajka u 2019. godini“ ukazali da je „stanje u RGZ godinama kontinuirano urušavano„.\n„Pravac reformi i prateća digitalizacija sistema je od 2014. na pogrešnom i veoma krivudavom koloseku. Projekti koji se finasiraju iz kredita Svetske banke i koji prevazilaze 100 miliona evra nisu ni približno dovedeni do kraja„, ukazao je sindikat, naglašavajući da su „efekti i rezultati“ reforme i digitalizacije „daleko od očekivanih“.\n„Posledice se mogu videti danas, ali je u proteklih nekoliko godina bilo na desetine situacija iz kojih je ovakav epilog mogao da se očekuje“, ističu sindkati u pismu premijerki Srbije.\nOni ukazuju da to stanje najbolje ilustruje „početak puštanja u rad treće faze projekta i ispadanje sistema„, tvrdeći da su svi nadležni o tome redovno obaveštavani.\n„Zbog čega nije bilo nikakve reakcije vi najbolje znate. Niste želeli ni da čujete brojne argumente i dokaze koji su upućivali da je sistem koji se instalira u RGZ sa svim pratećim procedurama neadekvatan, neusavršen, nekompatibilan sa trenutnim stanjem u RGZ i katastru i nebezbedan„, upozoravaju sindikati u otvorenom pismu Ani Brnabić.\nU pismu se ističe i da korisnici usluga RGZ „godinama muku muče sa stotinama hiljada nerešenih\npredmeta koji su podneti u analognom obliku“.\n„Da li je vama digitalizacija po svaku cenu bila jasno definisan i isplaniran cilj ili jedan od razloga za upošljavanje IT sektora i trošenje ogromnih sredstava kredita? Da li je iko u vašem okruženju sproveo bilo kakvu kontrolu svrsishodnosti i ukupne bezbednosti novopostavljenih platformi i aplikacija u RGZ“, pitaju sindikalci predsednicu Vlade.\nSindikalci, ne isključujući mogućnost „da se zaista radi o informatičkom upadu u sistem RGZ“ upozoravaju da „svako ko radi na poslovima katastra dobro zna kakve su trenutne mogućnosti i stanje bezbednosti ličnih i imovinskih podataka korisnika Zavoda“.\nU otvorenom pismu premijerki Srbije sindikati traže da se „paraleleno sa vraćanjem u rad sistema sprovede i jasna istraga o odgovornosti onih koji su bili zaduženi za kvalitet softvera i njegovu bezbednost“.\n„Ako nama ne želite da date odgovore molimo vas da građanima i javnosti date konkretne informacije o stvarnom stanju u katastru ako u RGZ ne postoji niko kompetentan i nadležan“, navodi sindikat u pismu premijerki.\n„Neko mora biti odgovoran za ovaj kolaps. Ako pored svega i dalje smatrate da direktor i rukovodstvo nisu, to znači da svu odgovornost preuzimate na sebe“, poručili su sindikalci iz RGZ predsenici Vlade.\nTagovi: otvoreno pismo premijerka Ana Brnabić Republički geodetski zavod\nSavo Manojlović: „RTS ćuti o dodeli nacionalnih frekvencija“


RTS :: Zvezda: Skupština ABA u Zagrebu nelegalno zakazana\nKošarka Zvezda: Skupština ABA u Zagrebu nelegalno zakazana\nutorak, 30. mar 2021, 14:06 -> 15:03\nKošarkaški klub Crvena zvezda saopštio je da njen predstavnik neće prisustvovati, kako se navodi, tzv. Skupštini ABA lige 2. aprila u Zagrebu, jer je sazvana od strane neovlašćenog lica - Dragana Bokana.\n"Klub podseća javnost da je na radnom sastanku ABA lige jtd dana 19.11.2020. godine, Dragan Bokan dobio ovlašćenje da tačno 15.12.2020. godine zakaže Skupštinu samo sa jednom tačkom dnevnog reda, preoblikovanja jtd u doo, i ništa više od toga", ikstiče se u saopštenju crveno-belih.\n"Zvezda podseća na sledeće činjenice: ABA liga jtd koje je vlasništvo klubova trenutno pod važećim ugovorima nema ni jedno telo i funkcionera lige, počev od direktora i sportskog direktora lige koji ulažu velike napore da održe integritet i regularnost takmičenja. ABA liga u vreme pandemije nema ni usvojen Covid protokol zbog čega je i kalendar lige i odigravnje završnice sezone 2020-2021 dovedeno u pitanje".\n"Zbog svega navedenog, ovo sazivanje takozvane Skupštine od strane neovlašćenog lica koje se lažno predstavlja i uzurpira funkciju predsednika lige, u suprotnosti sa odredbama Društvenog ugovora, vidimo kao još jedan korak ka rušenju ABA lige koja se već zbog niza ovakvih nelegalnih poteza nalazi u vrlo teškoj situaciji", navode iz Zvezde.\n"Zbog svega toga, održavanje ovog sastanka smatramo izuzetno štetnim za sve klubove koji su učesnici i VLASNICI ABA lige i može da donese nesagledive posledice po takmičenje. Sve odluke donete na sastanku u Zagrebu smatraćemo nelegalnim i neobavezujućim, a kao odgovoran klub KK Crvena zvezda nastaviće da se bori za postojanje i razvoj ABA lige isključivo kroz nadležne institucije i legalne tokove, a ne kroz sazivanje nelegalnih sastanaka, saopštenja raznih nepostojećih sudijskih udruženja i iznošenje raznih dezinformacija samo sa ciljem da se sportska i košarkaška javnost u regionu dovede u još veću zabludu".\n"Konačno, zakazivanje bilo kakvog sastanka sa fizičkim prisustvom (i uz ograničavanje na po jednog predstavnika kluba) u vreme pandemije smatramo izuzetno neozbiljnim i neodgovornim, ali i taj čin je pokazatelj kako regionalno takmičenje funkcioniše ove sezone, uz grube pokušaje pojedinaca da privatizuju ABA ligu, koja je u vlasništvu svih klubova", zaključuju iz Zvezde.


Uvodna konferencija projekta „Uspostavljanja inovacionog Startap Centra Stara Pazova“ – RRASREM\nOLD-NEWSUvodna konferencija projekta „Uspostavljanja inovacionog Startap Centra Stara Pazova“\nU Sportskom centru Fudbalskog saveza Srbije održana je uvodna konferencija projekta “Regionalni centar za održivi razvoj Srema” – I faza: Uspostavljanja inovacionog Startup centra u Staroj Pazovi. Sprovode ga Regionalna razvojna agencija Srem, Opština Stara Pazova i Kabinet ministra za inovacije i tehnološki razvoj. Tom prilikom, predstavljene su projektne aktivnosti i delovanje Međuopštinske radne grupe za inovacionu delatnost.\nVlada Republike Srbije izdvojila je 45.279.610,10 dinara za uspostavljanje inovacionog Start up centra u Staroj Pazovi. Projekat se realizuje u tri faze:\nI faza: Adaptacija prostora namenjen za rad Inovacionog Startap centra Stara Pazova (ICSP), u cilju obezbeđenja infrastrukturnih uslova za rad startapova;\nII faza: Opremanje ICSP u cilju obezbeđivanja tehničko – tehnoloških uslova za rad startapova;\nIII faza: Realizaciju programa rada i upravljanja ICSP u cilju obezbeđenja održivosti poslovanja i razvojnih aktivnosti podrške startapovima.\nPredstavnici Kabineta ministra za inovacije i tehnološki razvoj, Prof.dr Bojan Lalić i Prof. Radoslav Galić, istakli su da je do sada uspostavljeno 8 ovakvih centara u Srbiji ukupne vrednosti 250 miliona dinara, a isto toliko novca i centara očekuje se i u ovoj godini.\nRegionalni centar za održivi razvoj Srema predstavljaće mesto gde ideje postaju biznis a bave se energetskom efikasnošću i zaštitom životne sredine istaknuto je na uvodnoj konferenciji projekta od strane direktora RRA Srem Milana Mirića i projekt menadžera Bore Obradovića.\nProjekat realizuju Regionalna razvojna agencija Srem i Opština Stara Pazova koja je između ostalog obezbedila poslovni prostor, u strogom centru na površini od oko 300 metara kvadratnih, čije opremanje je u toku, a otvaranje centra očekuje se u naredna dva meseca. Pomoćnica predsednika Opštine Stara Pazove Marina Savić je istakla da je Stara Pazova pokazala da prati dinamiku razvoja tržišta gde su inovacione delatnosti ozbiljan segment koji je u razvoju.\nUpravnica centra Tanja Mijajlović, saopštila je da su glavni razlozi za osnivanje centra u ovom delu Srema, geografski položaj Stare Pazove, koja se nalazi između dva najveća privredna i univerzitetska grada u zemlji i sa najvećim brojem privrednih subjekata. Glavni rezultati projekta bi bili: Aktivna inovaciona regionalna mreža, Dostupnost novih usluga inovacione podrške, Celokupni proces, sa uključenjem realnog (proizvodnog) sektora vodio bi novo- osnovani MORG za inovacije i razvoj, Podignutn kapaciteti regionalnih startapova i Internet platforma inovacionih znanja.


Uređen sprud na Baričkoj adi\nUređen sprud na Baričkoj adi\nRealizovan je još jedan projekat podržan od strane 'Omladinskog fonda'\n”Omladinski fond” je program za dodelu novčanih sredstava projektima koje pokreću i vode mladi ljudi širom opštine Obrenovac. Pred početak novog ciklusa, završena je realizacija 13 projekata podržanih na prošlogodišnjem konkursu.\nJedan od tih projekata je bio i projekat ”SPRUDarenje”, koji je predložen od strane neformalne grupe mladih ”BaričSITIzens” iz Bariča. Opredeljena sredstva u ukupnom iznosu od 86.000 dinara iskorišćena su za uređenje spruda na Baričkoj adi.\nMiloš Jevđenović iz Bariča objasnio da je grupa mladih prošlog leta došla na ideju da uredi ovaj prostor.\n"Nas 10 drugara smo došli na ideju da dodatno uredimo sprud i napravimo ugođaj i nama i ljudima koji će tek otkriti čari ovog ostrva. Postavili smo dva nova suncobrana sa stolovima i klupama, je ovde je leti puno, dolaze ljudi iz okolnih mesta ne samo iz Bariča. Drago nam je što je opština podržala našu ideju i zahvalio bih se vlasniku stovarišta ”Deževa” koji je obezbedio materijal za reparaciju postojećih stolova i klupa", rekao je Jevđenović.\nIvana Damnjanović je jedna od članica odbora ”Omladinskog fonda” koji raspisuje konkurs i odlučuje o finansiranju projekata neformalnih grupa mladih sa teritorije opštine Obrenovac. Ona kaže da se članovima odbora odmah dopala ideja grupe mladih iz Bariča i rekla da je ovogodišnji konkurs upravo završen, te da se realizacija novih projekata očekuje od 15. avgusta.\nPredsednik Gradske opštine Obrenovac Miroslav Čučković je tokom današnjeg obilaska Baričke ade naglasio da će se i u narednom periodu svi truditi da želje stanovnika budu pretočene u dela.\n"Možda nekada nismo ni svesni koliko je Obrenovac lep grad i koliko ima ovakvih kutaka za uživanje, a kojima ne mogu da se ponose neke druge opštine. Sa druge strane, život čine male stvari, odavde se može videti naš novi most i naša najvažnija građevina, ali ovaj mobilijar je nešto čemu smo mi iskreno bili posvećeni, ne samo ovde, već i u ostalim delovima grada i mesnim zajednicama, i nadalje ćemo se truditi da sve ono što su želje stanovnika suštinski pretočimo u dela na terenu", poručio je Čučković.\nČlan Veća Gradske opštine Obrenovac Miloš Stanojević podseća da je kroz program ”Omladinski fond” prošle godine podržano 13 projekata. Među brojnim realizovanim idejama su i projekat teretane na otvorenom u Velikom Polju, uređena su dvorišta vrtića ”Ciciban” i ”Cvrčak”, kao i dvorište OŠ ”Posavski partizani”.


Novi model za održavanje nastave u školama | VAmedia - info portal\n12/08/2020 12/08/2020 Нема коментара на Novi model za održavanje nastave u školama\nU Valjevu je registrovan 1 novi slučaj korona virusa. Ukupan broj obolelih od početka epidemije je 1126. Od 1. septembra novi model nastave u školama.\nNa bolničkom lečenju trenutno se nalazi 46 Valjevaca dok je u kućnoj izolaciji 308. Ostale opšttine KO nisu imale nove slučajeve zaraze.\nU toku jučerašnjeg dana ministarstvo prosvete saopštilo je modele za održavanje nastave u školama počev od 1. septembra, a kako se moglo čuti, pored posebnog plana za rasporede časova u školama će se neprestano raditi dezinfekcija učeničkog prostora dok će učenici nositi maske. Odlaganje maske je dozvoljeno samo za vreme časa i to kada učenik ne govori ili peva. Planove za održavanje nastave u osnovnim i srednjim školama možete pročitati na sledećem linku :


Vukanić i Jeftenić najbolji\nPK Svim star je na „Polet kup“ doputovao sa deset takmičara, a osvojeno je 13 medalja. I na ovom mitingu blistala je Ana Jeftenić koja je u svojoj kategoriji osvojila zlatnu medalju u trci na 50 metara slobodno uz novi nacionalni rekord za devojčice do 10 godina starosti (31,40). Jeftenić je osvojila i srebrnu medalju na 50 metara leđno, a proglašena je i za najbolju takmičarku u 2000. godištu.\nVeoma uspešan na takmičenju u Somboru bio je i Vukašin Vukanić koji je posle dva meseca pauze zbog operacije uspeo da trijumfuje u dve discipline. Vukanić je najbolji bio u trkama na 50 metara slobodno i prsno i proglašen je za najboljeg takmičara u 2001. godištu.\nČetvrtu zlatnu medalju za PK Svim star u Somboru je osvojila Jelena Ječanski (100 m slobodno), a ovom uspehu je pridodala i bronzano odličje u trci na 400 metara kraul. Uroš Kovačev (2003. godište) je na svom prvom takmičenju u karijeri „doplivao“ do srebrne medalje (50 m prsno), a isti uspeh ostvarila je i Anet Šoš. Šoš je pored srebra osvojila i bronzanu medalju (50 m slobodno), a medaljama istog sjaja okitili su se i Filip Ratkov u trci na 50 m delfin (2003. godište, prvi miting u karijeri), Jovana Đurić plivajući 100 metara delfin, ženska štafeta na 100 m slobodno (Jovana i Jelena Ječanski, Jeftenić, Šoš) i muška štafeta na stazi iste dužine i istog stila (Filip i Nikola Ratkov, Miloš Spajić, Vukanić).\nU generalnom plasmanu PK Svim star je zauzeo 8. mesto.\nZlato za Šebešćena Šinkoviča\nPK Bečej je u Somboru predstavljalo 13 plivača, a osvojeno je 9 medalja, zlato i po četiri srebrne i bronzane.\nNajuspešniji iz bečejske ekspedicije u Somboru je bio Šebešćen Šinkovič koji je u trci na 100 metara leđno na cilj stigao prvi, a pored zlata osvojio je i bronzu na duplo dužoj deonici (isti stil). Sa dve srebrne medalje okitio se Robert Šimon (800 m slobodno, 200 m delfin), a po jedno odličje za drugo mesto osvojili su Tamaš Farkaš (200 m slobodno) i Aron Šinković (200 m prsno). Pored srebra Aron je na „Polet kupu“ osvojio i dve bronze (100 m delfin, 200 m mešovito) dok je jedna pripala Sebastijanu Sabou (800 m slobodno).\nU ukupnom plasmanu PK Bečej je bio šesnaesti.\nViše iz ove kategorije « Druga liga Srbije: ŽSK otvara polusezonu\tPokrajinsko prvenstvo za kadete: Robert Sabo je prvak Vojvodine »


Poziv medijima da prestanu da krše prava dece - Svrljiske novine\nPoziv medijima da prestanu da krše prava dece\nMinistarstvo kulture i informisanja Vlade Republike Srbije poziva sve medije da prestanu da zloupotrebljavaju decu i krše prava deteta u medijske i političke svrhe i da se uzdrže od bilo kakvog senzacionalističkog pisanja kada je reč o deci.\nDečji identitet i informacije o identitetu deteta, koji postaju dostupni javnosti, dodatno ih ugrožavaju, rušeći im privatnost i dostojanstvo u sredini gde žive, pogotovo u slučajevima kada su oni žrtve.\nMinistarstvo podseća sve medije i medijske aktere na to da Zakon o javnom informisanju i medijima propisuje da se u cilju zaštite slobodnog razvoja ličnosti maloletnika, posebno mora voditi računa o tome da sadržaj i način distribucije medija ne naškode moralnom, intelektualnom, emotivnom i socijalnom razvoju maloletnika.\nTakođe, u zakonu izričito stoji da se maloletnik ne sme učiniti prepoznatljivim u informaciji koja može da povredi njegovo pravo ili interes.\nMinistarstvo svim učesnicima u medijskoj sferi ponovo ukazuje na to da se u svom izveštavanju moraju voditi etičkim i profesionalnim standardima, navodi se u saopštenju.\nPrevPrethodnaFK ,,Svrljig” odigrao prvu pripremnu utakmicu\nSledećaPreminulo još 49 osoba od posledica COVID-19Next


RTCG - Radio Televizija Crne Gore - Nacionalni javni servis :: Društvo :: "Zakon o slobodi vjeroispovjesti istorijski korak CG"\n29. 11. 2020. 14:35 >> 14:35 4\nPentekostalna evangelistička asocijacija (PEF) je čestitala aktuelnoj Vladi Crne Gore na usvajanju i primjeni novog Zakona o slobodi vjeroispovijesti ili uvjerenja i pravnom položaju vjerskih zajednica uz ocjenu da je uspostavljen optimalni okvir za uživanje vjerskih sloboda i prava.\n“Razumijemo da je usvajanje Zakona predstavljalo izazov, kao što je i svaka bitka za prevenciju diskriminacije i obezbjeđivanje jednakih prava za sve u modernoj i demokratskoj državi”, ocijenjeno je iz sjedišta PEF-a.\n“Izražavamo posebno zadovoljstvo i zahvalnost Vladi Crne Gore i Ministarstvu za ljudska i manjinska prava na preduzimanju istorijskih koraka u ostvarivanju komunikacije sa Protestantskom i Evanđelističkom Crkvom po prvi put od njihovog postojanja u Crnoj Gori”, navedeno je u pismu PEF.\nKazali su da izuzetno cijene napore crnogorske Vlade usmjerene ka uspostavljanju jednakih prava za sve građane Crne Gore.\n“I ohrabrujemo sve građanske političke strukture koje teže demokratskim standardima i vrijednostima EU da istraju u borbi za prevenciju svih oblika diskriminacije i da nastave promovisanje tolerancije i poštovanja prava svih društvenih strukrura, posebno onih u oblasti vjerskih prava i sloboda”, naveo je u pismu prečasni Pele Hornmark, predsjedavajući ove evropske vjerske asocijacije.\nIz Ministarstva su kazali da je aktuelna Vlada Crne Gore u kontinuitetu je pokazivala privrženost najboljoj evropskoj demokratskoj praksi uz odlučnost da obezbijedi jednakost svih vjerskih zajednica i uživanje prava i sloboda bez diskriminacije po bilo kojoj osnovi.\n“Ministarstvo za ljudska i manjinska prava u proteklom periodu je osnažilo dijalog sa tzv. malim vjerskim zajednicama kako bi se podržalo i podstaklo njihovo društveno prihvatanje i ukupna normalizacija vjerskog pluralizma. Posebno je važno da se spriječe pojave i primjeri dalje politizacije, širenja predrasuda, mržnje i nasilja po vjerskom osnovu, čemu su pripadnici malih vjerskih zajednica posebno bili izloženi, čak i od pojedinih pravoslavnih sveštenika”, navodi se u saošternju Ministarstva.


Poziv studentima za učešće u programu Evropska ekonomska integracija – Prof. Boban Stojanović\nPočetna / Najnovije vesti / Poziv studentima za učešće u programu Evropska ekonomska integracija\nPoziv studentima za učešće u programu Evropska ekonomska integracija\n| 14. oktobra 2014.\nPoziv svim motivisanim studentima za učešće u programu Evropska ekonomska integracija koje vodi profesor Dr Boban Stojanović. Predavanja će se organizovati na Ekonomskom fakultetu u Nišu uz aktivno učešće studenata u kreiranju prezentacija, seminarskih radova i studija slučaja\nViše informacija i uslove za učešće pročitajte u tabeli.\nPredavač Prof. Dr Boban Stojanović\nNivo studija Osnovne akademske studije\nUslov za pohađanje Znanja iz osnova ekonomije\nVid nastave Predavanja, uz aktivno ušečće polaznika (prezentacije, seminarski radovi, studije slučaja)\nOpis Ciljna grupa su studenti osnovnih akademskih studija na Ekonomskom fakultetu u Nišu zainteresovani da kroz vannastavne aktivnosti steknu znanja iz osnova funkcionisanja Evropske unije. Studenti koji su uključeni u ovaj program moraju imati osnovna znanja iz ekonomije (položeni ispiti iz prve godine studija). Pored upoznavanja sa načinom funkcionisanja Evropske unije, primarni cilj je razumevanje Evropske unije kao ekonomske integracije, kao i relevantnih ekonomskih kretanja i odnosa u ekonomskoj zajednici. Ishod ovih nastavnih aktivnosti su stečena znanja i veštine koje osposobljavaju studente da shvate prednosti i nedostatke evropskih integracionih procesa. Studenti bi nakon odslušanih predavanja i aktivnog učešća u interaktivnoj nastavi mogli da steknu znanja iz osnova ekonomske integracije, kratkoj istoriji evropske integracije, o institucijama EU, osnovama funkcionisanja ajedničkog tržišta, kao i o zajedničkim politikama zemalja članica (poljoprivredna politika, trgovinska, regionalna, socijalna politika, politika zaštite konkurencije). Posebna pažnja se posvećuje evropskoj monetarnoj unijai (EMU) i izazovima monetarne i fiskalne unije, kako bi se shvatila budućnost EU i mesto Srbije u procesu evropske integracije\nCilj i ishodi • Stimulisanje razmišljanja o različitim aspektima evropskih integracija,\n• Poboljšanje znanja i svesti među naprednim i motivisanim studentima o pitanjima koja se odnose na evropske integracije i mesto Srbije u tom procesu.\n• Studentii će moći da nastave studije sa predznanjima o Evropskoj uniji koja će, dopunjena sa drugim saznanjima, pomoći u osmišljavanju karijere i boljem shvatanju mesta Srbije u procesu evropske integracije\n• Proučavanjem pozitivne ekonomske prakse Evropske unije studenti stiču mogućnost za njihovu kvalitetnu implementaciju u toku studija i kasnijem praktičnom radu u sopstvenoj zemlji ili u inostranstvu.\nBroj časova 30\nBroj studenata 20\nLiteratura 1. Stojanović, B. 2012 Evropska ekonomska integracija, Niš: Sven\n2. Baldwin, R., Wyplosz,C. 2010 Ekonomija evropskih integracija, Beograd: Datastatus\n3. ABC Evropske unije, Kancelarija za evropske integracije, dostupno na sajtu http://obuka.seio.gov.rs\nPreuzmite tekst u .pdf formatu


RTS :: Zoran Milivojević: U rukama Amerike ključ za deblokadu dijaloga\nPolitika Zoran Milivojević: U rukama Amerike ključ za deblokadu dijaloga\nutorak, 20. avg 2019, 08:36 -> 08:52\nZoran Milivojević je, gostujući u Dnevniku RTS-a, govorio o predstojećem sastanku američkog državnog sekretara Majka Pompea i predsednika Aleksandra Vučića. Nije ga, kaže, iznenadila vest da o sastanku jer je bilo jasno da se odvija "neka tiha diplomatija".\n"Bilo je jasno posle Trampovog pisma u decembru da se SAD uključuju u rešenje problema. Trampova administracija ima drugačije viđenje u odnosu na prethodne administracije i više je za neki pragmatični pristup", objašnjava bivši diplomata.\nUkazuje da Amerika igra ključnu ulogu u deblokadi dijaloga Beograda i Prištine. Vašington, kaže, može da vrši uticaj na vladajuću strukturu u Prištini.\n"Ključno je da se skinu takse i da se zauzme drugačji stav", istakao je Milivojević ukazujući da će se posle sastanka Vučića i Pompea znati da li Beograd i Priština mogu da se vrate za pregovarački sto.\n"Ako Amerika ima interesa, onda će pokazati to tako da dođe dijaloga. A ako dođe do dijaloga, onda može doći i do izlaza iz situacije. Preduslov za sve to je poštovanje srpskih interesa", smatra bivši diplomata.\n"Kompromis – pitanje svih pitanja"\nUkoliko američka administracija uđe u rešavanje kosovskog problema sada, to će, kaže Milivojević, uraditi do novih predsedničkih izbora u Americi kako bi taj poen pripisali sebi.\nNavodi da je danas položaj Srbije drugačiji nego ranije jer se, kaže, čuju argumenti Srbije.\n"Pitanje svih pitanja je komrpmis. Ne može jedna strana sve da dobije, a druga ništa. Kompromis ne podrazumeva da Srbija prihvati nezavisnost Kosova kako je definisano 2008", kaže bivši diplomata.\nKada je reč o eventualnim vanrednim izborima na Kosovu, Milivojević kaže da je izvesno da će ih biti jer su se sve stranke izjasnile za izbore.\n"Tači nema veliki manevarski prostor, da se sad iz neke većine formira mandatar. To je jasno i posle dogovora Ahmetija i Haradinaja za predizbornu koaliciju", kaže bivši diplomata.\n(utorak, 20. avg 2019, 11:51) - Воронцов [neregistrovani]\n(utorak, 20. avg 2019, 11:33) - FORum LIvii [neregistrovani]\n(utorak, 20. avg 2019, 09:18) - anonymous [neregistrovani]


Položen kamen temeljac za fabriku turskih automobila – ASinfo Portal\n20.07.2020. / 11:03\nBURSA – Predsjednik Turske Redžep Tajip Erdoan položio je u Bursi kamen temeljac za izgradnju fabrike za proizvodnju prvog automobila turske proizvodnje.\nNajavio je da će fabrika biti gotova u roku od 18 mjeseci, a prvi automobil ce biti proizveden u posljednjem kvartalu 2022. godine, izvijestio je TRT.\nKamen temeljac za fabriku, u kojoj ce se proizvoditi prvi turski automobil, ciji je prototip predstavljen krajem decembra prošle godine, postavljen je u Bursi.\nErdoan je na svečanosti u subotu istakao kako je riječ o ostvarivanju 60-godišnjeg sna, a podsjetio je kako je vijest o proizvodnji prvog automobila domače proizvodnje odjeknula ne samo Turskom, već i cijelim svijetom, prenosi Indikator.ba\n“Planiramo da završimo fabriku za 18 mjeseci, a prvi turski automobil s trake skidamo u posljednjem kvartalu 2022”, rekao je Erdoan.\nGovoreći o fabrici, naglasio je kako ce ovaj kompleks iz temelja promijeniti percepciju fabrike kod ljudi.\n“Ono što danas počinjemo da gradimo nije samo fabrika. Ovo je ogroman kompleks za proizvodnju s različitim postrojenjima koji će iz temelja promijeniti percepciju fabrike kod ljudi”, poručio je Erdoan.\nTurski ministar industrije i tehnologije Mustafa Varank rekao je kako ce prvi turski automobil biti pametni automobil i prijatelj okoline, kao i da će biti proizveden u postrojenju koje će takođe biti prijatelj okoline.\nTurska je krajem decembra prošle godine predstavila prototip prvog elektricnog automobila domace proizvodnje. Tanjug\nTagovi: erdoganturski automobili\nU BIjeljini se udružili mladi pčelari


Da li će Adrija ervejz preživeti oktobar?\nTanjug 9. jula 2019. 12:11\nLJUBLJANA – Slovenački avioprevoznik Adrija ervejz, koji se nedavno evropskim institucijama žalio da srpskom nacionalnom avioprevozniku država navodno dodeljuje prekomernu državnu pomoć, već duže vreme ima finansijskih problema i pitanje je, prema komentarima poznavalaca, da li će „preživeti“ oktobar.\nSlovenački mediji preneli su da Adrija ervejz još nije objavio svoje poslovne režultate, ali sve ukazuje na to da je reč o kompaniji koja bi mogla biti i najveći gubitnik u istoriji avio prevoza.\nPrvi čovek ove slovenačke aviokompanije, Holger Kovarš još uvek veruje u kompaniju na čijem je čelu, ali njenu budućnost ne vidi bez snažnog strateškog partnera koji će, kako kaže, Adrija ervejzu obezbediti potreban kapital za rast i razvoj.\nRastući problem slovenačke aviokompaije, koja je u vlasništvu nemackog „4k investa“, je nespremnost njenog vlasnika da uloži previše kapitala, a pokazalo se i da je prodaja Adrija ervejza bila velika greška, smatra građevinski inženjer iz Zagreba, Alen Šućurić.\nOn je upozorio da Adrija neće preživeti bez ozbiljne finansijske pomoći od više miliona dolara, što, kako kaže, znači da neće moći još dugo da radi bez tog novca.\n„Možemo se iskreno zapitati da li će preživeti oktobar“, rekao je Šućurić.\nPrema njegovim rečima, prodaja aerodromske infrastrukture i avioprevoznika bila je največha strateška greška Slovenije.\n„Vidite da su za vrlo kratko vreme, pre otprilike tri godine, slovenačke vlasti uspele da unište nekada uspešnu i prestižnu slovensku aviokompaniju i zaista mislim da treba utvrditi političku odgovornost za ovu sramotu“, upozorio je.\nŠućurić ne isključuje mogućnost da će Adrija moći da pronađe strateškog partnera, ali spas kompanije vidi samo u državi, koja bi, kako kaže, najpre trebalo da prepozna njenu vrednost.\n„Ako Slovenija ima viziju ekonomskog razvoja treba shvatiti da je uspešan nacionalni avioprevoznik za jednu zemlju daleko najviši prioritet.\nZa Janeza Pergara, bivšeg dugogodišnjeg direktora jedne od najvećih turističkih komanija na nekadašjem ex yu prostoru, Kompasa, i počasnog konzula u Južnoafričkoj Republici, dešavanja u Adrija ervejzu su neprihvatljiva i teško mu je, kaže, to da prati.\nU autorskom tekstu za ljubljansko Delo, Pergar podseća da je reč o avioprevozniku na koji su svi Slovenci bili ponosni.\nOn podseća da je ova, iako mala, avio kompanija imala reputaciju veću od veličine svoje flote zbog kvaliteta i tačnosti usluga.\nProblemi Adrie ervejza su, smatra Pergar, počeli raspadom Jugoslavije.\n„Onda je praktično preko noći izgubila priliku da odleti do većine aerodroma do kojih je tada letela. Osim Beograda i nekih drugih aerodroma na Balkanu, svi jadranski aerodromi su takođe propali za Evropu, ukupno oko 10. Preživljavanje ovakvog prevelikog broja poslova, sa previše zaposlenih i neadekvatna flota za novi model poslovanja, bila je prava umetnost“, piše Pergar.\nUbrzo nakon otcepljenja, počela su se pojavljivati pitanja da li je Sloveniji potreban nacionalni prevoznik.\n„Tada sam bio na čelu kompanije (Kompas), koja je bila partner Adrija ervejzu broj jedan u okviru poslovanja. Ministra ekonomije, koji je bio u nedoumici šta da radi sa Adrijom, ubedio sam da je Sloveniji potreban nacionalni avioprevoznik, zbog njegove povezanosti sa ostatkom sveta, a posebno sa prevoznikom koji ima reputaciju koju Adrija ima, ali da joj treba pomoći što je pre moguće i što odlučnije restrukturirati i dobiti kvalitetnog strateškog partnera“, naveo je Pergar.\nOn kaže i da nije bio srećan kada je saznao kome je država pre nekoliko godina prodala Adriju, ali smatra i da su za sadašnje probleme krivi ne samo novi vlasnici, već posebno oni koji su od devedesetih neprofesionalno i nespretno „spasavali“ Adriju.\n„Sada okreću leđa, kao da je to neboder, a ne aviokompanija koja je još uvek važna za Sloveniju – zbog stepena internacionalizacije naše ekonomije, nauke, kulture, sporta, politike. Hajde da se ne okrenemo od Adrije, već da se brzo uzmemo u pamet i pronađemo rešenje“, napisao je Pergar, između ostalog.\nA povodom žalbe evropskim institucijama na odnos države Srbije prema svom nacionalnom preozniku Er Srbiji, advokat Adrija ervejza Dragan Gajin je ranije za beogradske medije izjavio da je slovenački avioprevoznik zabrinut zbog pomoći koju naša zemlja, kako smatra, nezakonito dodelila Er Srbiji i takvo postupanje smatra nepravičnim, jer dovodi do narušavanja slobodne konkurencije na tržištu.


Praxis objavio Izveštaj o praćenju zaštite i pružanju pomoći i informacija izbeglicama i migrantima u Beogradu za maj 2017. godine\nPočetkom maja, broj ljudi koji su boravili u napuštenim magacinima iza autobuske stanice u Beogradu, van prihvatnih i azilnih centara, prema proceni Praxisovog terenskog tima iznosio je oko 1300 osoba. Četvrtog maja, Komesarijat za izbeglice i migracije najavio je relokaciju izbeglica/migranata u azilne i prihvatne centre i zatražio je podršku organizacija koje rade na teritoriji Beograda, kako bi relokacija bila završena bez incidenata i u što kraćem roku. Nakon završene relokacije, prema informaciji koju smo dobili od Komeserijata za izbeglice i migracije, u prhvatnim i azilnim centrima u Srbiji nalazilo se 6558 izbeglica/migranata. Praxisov terenski tim je, nakon relokacije, svakodnevno viđao i razgovarao sa 50 – 300 izbeglica/migranata, među njima je bilo novopridošlih, izbeglica/migranata koji su smešteni u azilnom centru Krnjača i prihvatnom centru Obrenovac, i onih koji su se u Beograd vratili nakon neuspešnog pokušaja prelaska hrvatske, mađarske ili rumunske granice. Napušteni magacini, u kojima je boravio veliki broj izbeglica/migranata, su srušeni nakon završene relokacije.\nPraxis je nastavio da sprovodi svoje aktivnosti na terenu u Beogradu u okviru kojih je ukupno 269 novopridošlih izbeglica i migranata (162 odraslih i 107 dece) dobilo relevantne informacije, što je manje u odnosu na prethodni mesec. Od ukupnog broja novopridošlih izbeglica, 124 osobe, 46,1%, su bile izbeglice/migranti iz Avganistana. Ukupno 19 novopridošlih izbeglica/migranata je bilo iz Sirije, 7,1% od ukupnog broja. 28 izbeglica/migranata je došlo iz Iraka (10,4%), uglavnom porodice. 62 izbeglice/migranta (23%) je došlo iz Pakistana, mahom muškarci i maloletnici bez pratnje, što je bio slučaj i u prethodnom periodu. Iz ostalih zemalja, Šri Lanke, Bangladeša, Eritreje i Indije je pristiglo ukupno 17 izbeglica/migranata (6,3%).\nDa bi se izbeglo spavanje na otvorenom u Beogradu, nakon relokacije, novopridošle izbeglice/migranti koji čekaju na registraciju u policiji ili organizovani prevoz do azilnih i prihvatnih centara, imali su mogućnost da provedu noć u Miksalištu. Između 15 i 60 osoba je koristilo ovu mogućnost svake večeri. Pošto se situacija u Beogradu promenila, neke od organizacija koje su bile prisutne na terenu u Beogradu, su reorganizovale svoje aktivnosti, tako da sada deo aktivnosti sprovode u nekim od azilnih i prihvatnih centara, a deo u Beogradu.


Kako će biti raspodeljeno 3 miliona dinara za rad političkih stranaka - KRUG\nZa finansiranje političkih stranaka koje imaju odbornike u kraljevačkoj Skupštini ove godine je planirano 3,162 miliona dinara iz gradskog budžeta, a na osnovu Zakona o finansiranju političkih aktivnosti. Najviše novca dobija SNS, jer ima najviše odbornika\nU skladu sa Zakonom o finansiranju političkih aktivnosti, sredstva za redovan rad političkih subjekata (stranaka i grupa građana) čiji su kandidati izabrani za odbornike u skupštini grada ili opštine, obezbeđuju se u budžetu jedinice lokalne samouprave. Na osnovu toga Gradsko veće grada Kraljeva je na današnjoj sednici donelo Rešenje o raspodeli budžetskih sredstava za finansiranje redovnog rada političkih subjekata pošto su nakon rebalansa ova sredstva uvećana za 258.700 dinara i sada iznose 3.162.700 dinara.\nDo kraja godine izborne liste će mesečno iz gradskog budžeta dobijati:\n„Aleksandar Vučić – Za našu decu“ 156.553 dinara,\n„Ivica Dačić, SPS, JS, D. M. Palma“ 45.595 dinara,\nGG „Metla, Starosedeoci 2020, Ivan Matović“ 22.507 dinara,\n„Milan Stamatović, Zoran Jovanović, Zdrava Srbija, POKS, Bolja Srbija“ 20.900 dinara,\n„Aleksandar Šapić – Pobeda za Kraljevo“ 18.001 dinar mesečno.\nLokalne samouprave ne mogu po sopstvenom nahođenju izdvajati sredstva za finansiranje rada političkih subjekata, niti mogu ta sredstva slobodno raspoređivati. Iznos budžetskih sredstava limitiran je Zakonom o finansiranju političkih aktivnosti na 0,105% poreskih prihoda jedinice lokalne samouprave. Isti zakon predviđa da sredstva za redovan rad dobijaju samo oni koji su na izborima dobili mandate, a propisuje i koeficijente za raspodelu tih sredstava tako da oni koji imaju najviše mandata, najviše novca i dobiju. Zakon se jedino „ne meša“ u to kako će članice koalicije međusobnoi raspodeliti novac, već to prepušta koalicionom dogovoru.\nDa podsetimo na sastav kraljevačke Skupštine: Izborna lista „Aleksandar Vučić – Za našu decu“ ima 46 odbornika, „Ivica Dačić, SPS, JS, D. M. Palma“ 12 odbornika, GG „Metla, Starosedeoci 2020, Ivan Matović“ pet odbornika, „Milan Stamatović, Zoran Jovanović, Zdrava Srbija, POKS, Bolja Srbija“ četiri odbornika i „Aleksandar Šapić – Pobeda za Kraljevo“ tri odbornika. Na osnovu ovakvog rasporeda snaga u lokalnom parlamentu obavlja se i raspodela novca za finansiranje aktivnosti njihovih stranaka i grupa građana.\nTags: finansiranje stranaka, Kraljevo, Kraljevo vesti, političke partije, političke stranke, portal Krug, rebalans, stranke na lokalu


Selidbe pekara - Selidbe poslastičarnica - Selidbe Beograd - Smart Move\nSelidbe pekara – Najbolje selidbe pekara i poslastičarnica u Beogradu\nSelidbe pekara, prevoz kompletnog nameštaja i pekarske opreme na novu adresu. Najpovoljnije cene, kvalitetna i brza usluga i dobra ogranizacija selidbe. Selidbe u Beogradu, ali i šire u Srbiji u zavisnosti od dogovora i potrebe.\nNajjeftinije selidbe pekara\nUkoliko imate pekaru koju želite da preselite, ili otvarate novu i potrebno je da prevezemo kompletnu opremu za pekare na adresu gde ćete započeti novi posao, pozovite naš broj 062 242 282. Radimo najjeftinije selidbe u Beogradu. Znamo da nije lako započeti novi posao ili već započeti preseliti na novu lokaciju, zato vam pomažemo i nudimo najbolje usluge selidbe.\nNajbolje selidbe poslastičarnica\nNaši radnici su već duže vreme u poslovima selidbi, radimo sve vrste selidbi gde spadaju i selidbe poslastičarnica. Posedujemo znanje i veštinu, a naši radnicu sarađuju među sobom i lako se ogranizuju da posao završe u najboljem mogućem redu kako bi sve prošlo kako treba. Ogranizaciju selidbe, pripreme i planiranje ne naplaćujemo jer je to uračunato u cenu za selidbe pekara.\nKombi i kamion za prevoz pekarske opreme\nU zavisnosti od toga koliko stvari i opreme treba prevesti na novu adresu možemo da za selidbe upotrebimo kombi za manje selidbe ili kamion za veće selidbe većih pekara i poslastičarnica. Ideja jeste da selidba prođe bez oštećenja, i brzo prebacimo sve potrebno na novu adresu kako biste što pre nastavili sa svojim obavezama. Ukoliko vi niste sigurni da li vam treba kombi ili kamion za selidbe pekara, doći će naš radnik pre selidbe i obaviti besplatnu procenu selidbe kako bi adekvatno vozilo bilo uključeno.\nBrze selidbe za svačiji džep\nNaša vozila za selidbe su dobro očuvana, uvek ispravna i spremna za sve zadatke i poduhvate. Naši vozači dobro poznaju grad, gde su i kada su gužve i kako da ih izbegnu. Na taj način možemo da vam ponudimo najbrže selidbe pekara i najkvalitetniju uslugu. Sve što treba da uradite jeste da odmah pozovete naš broj telefona 062 242 282.\nObijanje kupatila Beograd


subota, 15. april 2017. 11:43h\nSrbija će morati da radi na uspostavljanju stabilnog mehanizma finansiranja i jačanju administrativnih kapaciteta u oblasti životne sredine, rečeno je na treningu za medije o životnoj sredini koji je održan od 9. do 12. aprila u Sentandreji, u Mađarskoj. Pančevo.MOJKraj.rs\nU pregovorima o tom poglavlju verovatno će se tražiti 16 prelaznih perioda za primenu direktiva, prenosi EurActiv.\nSrbija će morati da radi na uspostavljanju stabilnog mehanizma finansiranja i jačanju administrativnih kapaciteta u oblasti životne sredine, rečeno je na treningu za medije o životnoj sredini koji je ove nedelje održan u Sentandreji, u Mađarskoj.\nSažetak pozicije bi od juna bio dat na komentare javnosti, a plan je da se do septembra unesu eventualne izmene na osnovu toga, rekla je Milićević Serlić na treningu koji je za srpske novinare organizovao Regionalni centar za životnu sredinu za centralnu i istočnu Evropu (REC) od 9. do 12. aprila u svom sedištu - "pametnoj", energetski efikasnoj zgradi sa niskim nivoom emisija, u Sentandreji.\nNa slici: Trening je organizovan u REC-ovom ‘zero-emission’ konferencijskom centru u Sentandreji, u Mađarskoj\nSekretar pregovaračke grupe za poglavlje 27 je rekla da pošto se otvori poglavlje počinju razgovori o prelaznim periodima.\nVerovatno ćemo tražiti 16 prelaznih perioda, rekla je ona i dodala da se o tome još razgovara.\nMilićević Sperlić je rekla da je počeo projekat u okviru koga će se raditi planovi implementacije za osam direktiva a da će se kasnije raditi za još osam.\nSada se pripremaju planovi za Okvirnu direktivu o vodi, Direktivu o komunalnim otpadnim vodama, Nitratnu direktivu, Direktivu o vodi za piće, Okvirnu direktivu o otpadu, Direktivu o ambalažnom otpadu, Direktivu o baterijama i Direktivu o električnom i elektronskom otpadu.\nAutor: EurActiv/Maja Poznatov


Dio Oružanih snaga BiH blizu izlaska na državnu granicu sa Srbijom – Haber.ba\nDio Oružanih snaga BiH blizu izlaska na državnu granicu sa Srbijom\nInstitucije BiH pripremile su novi plan djelovanja s ciljem odbrane granice BiH, koji podrazumijeva postavljanje prepreka na lokacije koje su pogodne za ilegalne prelaske, a sudbina te analize biće poznata nakon sjednice Vijeća ministara BiH u tehničkom mandatu, zakazane za četvrtak.\nOružane snage BiH - Twitter\nUz redovnu informaciju o stanju u oblasti migracija u vezi sa povećanim prilivom migranata, pred ministrima bi trebalo da se nađe informacija o lokalitetima nelegalnog ulaska migranata u BiH iz Srbije i Crne Gore, sa prijedlogom mjera i planom aktivnosti o angažovanju inženjerijskih jedinica Oružanih snaga (OS) BiH na zaprečavanju lokaliteta nelegalnog ulaska migranata.\nPredsjedništvo BiH zadužilo je polovinom aprila Vijeće ministara da dostavi sveobuhvatan plan za djelovanje institucija BiH, RS i FBiH u skladu s nadležnostima radi sprečavanja povećanog priliva migranata, nakon čega su ministarstva sigurnosti i odbrane na nivou BiH zadužena za izradu plana. U toj raspodjeli poslova resor odbrane je zadužen za dio u vezi sa angažovanjem inženjerskih jedinica s ciljem zaprečavanja prelaza koje koriste migranti na granicama BiH, Srbije i Crne Gore.\nIz Ministarstva odbrane juče, do zaključenja ovog broja “Glasa Srpske“, nisu stigli odgovori na pitanja o broju pripadnika OS koji bi trebalo da preuzmu te obaveze, niti na koje lokacije na granici bi mogli izaći.\nDužina granice BiH iznosi oko 1.605 kilometara, a nadležni u BiH su sa kolegama iz susjednih zemalja, odnosno Srbije, Hrvatske i Crne Gore ranije radili na zaprečavanju pogodnih lokacija za ilegalne prelaske migranata, te krijumčarenja ljudi i robe. BiH i Srbija su 2015. godine parafirale “Elaborat zaprečavanja putnih pravaca pogodnih za ilegalni prelazak prevoznim sredstvima”. Srbija je prije dvije godine zapriječila četiri, a Granična policija BiH sedam lokacija, dok su ranije realizovani projekti te vrste sa Hrvatskom i Crnom Gorom, kojima je zapriječeno više od 100 pogodnih lokacija.\n“Potrebno je nastaviti saradnju o implementaciji projekata zaprečavanja lokacija na kojima je moguć nezakonit prelazak granice”, istaknuto je u planovima rada graničara u narednom periodu.\nDirektor Granične policije BiH Zoran Galić još krajem prošle godine rekao je da je potrebno uraditi analizu kako bi se procijenilo da li fizičko zaprečavanje dodatnih lokacija može imati učinka na smanjenje ilegalnih prelazaka migranata, te podsjetio da su ranije makadamski putevi i staze zapriječene postavljanjem metalnih rampi, betonskih blokova, nasipanjem kamena i betona.\nPripadnici Granične policije raspoređeni su na 83 prelaza, a prema njihovim podacima, najviše nezakonitih ulazaka bilo je u rejonu Trebinja, Zvornika i Višegrada, a na izlazu iz BiH na području Velike Kladuše i Izačića. Graničari su zaduženi za nadzor u pograničnom pojasu, odnosno do deset kilometara od granične linije u dubinu teritorije. Nadzor granice je, kako duže ističu, otežan jer na dijelovima postoje prirodne zapreke kao što su planinski masivi, velike rijeke, kanjoni i slično.\nU BiH je lani ušlo više od 23.000 migranata, a od 1. januara do 5. juna ove godine je 9.081 prijavljen. Najviše ih je iz Pakistana, Bangladeša, Iraka, Sirije i Avganistana, a podaci pokazuju da su migranti sve nervozniji, te da raste i broj krivičnih djela, posebno na području Unsko-sanskog kantona, gdje ih ima i najviše.\nBijeg sa Balkana\nŠef Odjeljenja za borbu protiv krijumčara ljudi u austrijskoj Kriminalističkoj službi Gerald Tacgern istakao je da hiljade migranata pokušava trenutno da pobjegne sa Balkana, gdje je situacija teška kako zbog prepunih kampova, tako i zbog kriminala među ilegalcima. On je istakao da krijumčari sve više migrante prevoze kamionima, pa se može ponoviti drama kao ljeta 2015. kada je u jednom kamionu pronađen 71 mrtav migrant.\n“U BiH i Srbiji trenutno čeka po oko 6.000 izbjeglica. Oni su u strahu i gube strpljenje, te žele što prije da napuste region u pravcu EU”, naglasio je Tacgern, a prenijele agencije.\nTeme:granica, izdvojeno, migranti, Oružane snage BiH, Srbija


Ministarstvo pravde BiH još čeka informaciju o razlozima hapšenja Nasera Orića – Haber.ba\nMinistarstvo pravde BiH još čeka informaciju o razlozima hapšenja Nasera Orića\nBh. ministarstvo se 12. juna obratilo Saveznom uredu za pravdu Švicarske Konfederacije\nNaser Orić - nap.ba\nMinistarstvo pravde BiH preduzima sve što je u ovom momentu moguće da zaštiti svog državljanina, Nasera Orića, koji je uhapšen 10. juna u Švicarskoj, saopćio je danas zamjenik ministra pravde BiH Nezir Pivić, prenosi Anadolu Agency (AA).\n“S tim u vezi, vrlo brzo očekujemo odgovor Saveznog ureda za pravdu Švajcarske Konfederacije na naš direktan HITAN upit, upućen 12. juna 2015. Nakon što putem Interpola BiH nismo dobili nikakve zvanične informacije, Ministarstvo pravde BiH je u direktnom dopisu pravosudnim organima Švajcarske, zatražilo detaljne podatke o razlozima lišenja slobode pomenutog lica, kako bismo mogli provoditi dalje aktivnosti na njegovoj zaštiti”, navodi se u saopćenju.\nNapominje se kako je Generalni sekretarijat Interpola u vezi ranijeg raspisivanja međunarodne potjernice Interpola Beograd za Orićem, a po uloženom protestu Ministarstva pravde BiH, 19. februara 2014, dostavio svim zemljama članicama obavijest o brisanju informacije o imenovanom iz Interpolovih baza podataka, čime je zabranjeno korištenje Interpolovih kanala za lišenje slobode pomenutog lica.\n“Međutim, imajući u vidu da je traženo lice prešlo granice Republike Hrvatske i Republike Slovenije i kao takvo nije prepoznato u njihovim nacionalnim bazama Interpola, neophodno je utvrditi na osnovu čega je Republika Srbija zatražila lišenje slobode, odnosno da li je u pitanju greška u nacionalnoj bazi podataka ili eventualni bilateralni sporazum između Republike Srbije i Švajcarske”, piše uz ostalo u saopćenju Ministarstvo pravde BiH.\nDodaje se kako Ministarstvo pravde BiH, i pored svoje ažurnosti, do sada nije dobilo nikakve zvanične podatke o razlozima hapšenja Nasera Orića, ali da nastavlja djelovanje u okviru svojih nadležnosti “kako bismo mogli preduzeti konkretne korake na pravnoj zaštiti državljanina Bosne i Hercegovine”.\nTeme:hapšenje, informacija, Ministarstvo pravde BiH, Naser Orić


EU finansira 25 projekata u 10 država članica sa četiri milijarde eura\nBy Nefeli Tzanetakou / Објављено на: April 3, 2019\nOčekuje se da će Evropska komisija potrošiti 33 miliona eura na izgradnju 182 km gasovoda od Komotinija u Grčkoj do Stare Zagore u Bugarskoj.\nCilj je povezivanje gasnih mreža dveju zemalja i ovaj projekat je dio širih planova Evropske komisije.\nPrema rečima komesara EU za regionalni razvoj, Corine Cretu, očekuje se da će EU preuzeti ukupno 25 projekata u 10 zemalja članica EU, oslobađajući sredstva od četiri milijarde eura.\nGrčko-bugarski gasovod uključen je u projekte EU od zajedničkog interesa, jer se očekuje da će doprineti implementaciji evropske energetske strategije, dok će Grčka i Bugarska po prvi put moći razmenjivati određene količine gasa.\nOsim Grčke i Bugarske, ostale zemlje za koje se očekuje da će imati koristi od ove inicijative Evropske komisije, prema Corini Cretu, su Češka Republika, Nemačka, Mađarska, Italija, Malta, Poljska, Portugal i Rumunija, sa investicijama u zdravstvo, transport, istraživanje, životna sredina i energija.\n„Ovih 25 projekata su opipljiv primjer kako EU radi sa ciljem poboljšanja svakodnevnog života svojih građana, od osiguranja boljeg kvaliteta vode za piće do efikasnijeg i bržeg transporta i modernih bolnica. Tokom ovog perioda odobrila sam 258 velikih infrastrukturnih projekata, koji su finansirani sa evropskim sredstvima u iznosu od 32 milijarde evra. Ovi projekti su praktičan dokaz kohezione politike EU i ponosna sam na svaki od njih”, rekla je Corina Cretu. / IBNA


Fiskalni savet predlaže solidarni porez na penzije preko 25.000 dinara - Penzin\nPočetna Magazin Godine Fiskalni savet predlaže solidarni porez na penzije preko 25.000 dinara\nFiskalni savet predlaže solidarni porez na penzije preko 25.000 dinara\nČlanovi Fiskalnog saveta sastali su se danas da odrede mere, pored kontrole plata i penzija, koje bi mogle značajnije da smanje budžetski deficit u 2014. godini.\nPrema njima, rešenje je uvođenje „solidarnog poreza“ od 10 odsto na sve penzije i plate u javnom sektoru koje su iznad proseka – 25.000, odnosno 40.000 dinara.\nOporezivanje bi se primenjivalo „samo“ na onaj iznos za koji primanja prelaze ove granice. Zaposleni sa platom od 40.000 ne bi imao umanjenje plate, onom sa 50.000 dinara plata bi bila manja za 1.000 dinara, a plata od 200.000 za 16.000 dinara. Za „utehu“ je to što bi se ovakva mera primenjivala privremeno, na godinu dana.\nPredsednik Fiskalnog saveta Pavle Petrović kaže da je javni dug u prethodna tri kvartala porastao za 3,5 milijardi evra – na 62 odsto bruto-domaćeg proizvoda (BDP) i da bi uvođenje solidarnog poreza moglo da obezbedi oko 0,6 odsto BDP-a, što je više od polovine neophodnih ušteda u 2014. godini:\n– Kontrolom plata i penzija u 2014. godini, uštedećemo jedan odsto BDP-a, ali će izdvajanja za kamate porasti oko 0,4 odsto BDP-a. Zato nedostaje još najmanje jedan odsto BDP-a, odnosno oko 350 miliona evra, koji se u dobroj meri mogu nadomestiti uvođenjem solidarnog poreza. Za kamate ćemo 2014. godine izdvojiti oko milijardu evra, što je više nego budžet za poljoprivredu i odbranu zajedno. Bolju naplata poreza mogla bi da donese dodatnih 0,2 odsto BDP-a.\nTags:bruto-domaći proizvod BDPbudžetFiskalni savetjavni sektorkamatePavle Petrovićpenzijeplateporezi


Gudelj i Cvetković na European Amateur Championship 2019 | Golf asocijacija Srbije\n05. 06. 2019 Aktuelnosti, Članci, Vesti\nStartna lista za ovogodišnje Evropsko amatersko prvenstvo je formirana i događaj će imati jedno od najjačih izdanja u svojoj 33-godišnjoj istoriji. 17 od top 50, i 35 od top 100 najbolje plasiranih igrača na Svetskoj amaterskoj golf listi (WAGR) potvrdilo je dolazak u Diamond klub koji će biti domaćin prvenstva od 26-29. juna ove godine.\nZa šampionat se prijavilo više od 144 igrača, što je broj mesta koji je dostupan, zato se WAGR lista koristi kao glavni kriterijum za određivanje startne liste. Ove godine, uključujući i one igrače sa izuzećem ili nominacijom svoje zemlje (sve federacije članice EGA imaju pravo na jednu nominaciju), igrači koji su našli svoje mesto na ovom turniru su do 300-og mesta na WAGR-u.\nNekoliko igrača na koje treba obratiti pažnju na terenu su: vladajući azijsko-pacifički amaterski šampion, Takumi Kanaia, trenutno na 6. mestu WAGR liste. Japanski igrač je takođe završio drugoplasirani na pojedinačnoj tabeli na prošlogodišnjem Svetskom amaterskom prvenstvu, zatim Stefano Mazzoli, evropski amaterski šampion 2015, jedini je bivši pobednik koji će se takmičiti. Akshai Bhatia činio je tim juniora za Rider Cup-a SAD-a 2018. godine, a proglašen je američkim igračem Junior Golf asocijacije godine. Irski Conor Purcell osvojio je australijsko muško amatersko prvenstvo u januaru, a nedavno je završio na drugom mestu na Irskom Amateur Open-u.\nU najavi šampionata, predsednik Evropske golf asocijacije, gospodin Pierre Bechmann je istakao “Evropska Golf asocijacija je najiskrenije zahvalna Golf asocijaciji Austrije, kao i Diamond kantri klubu koji će ugostiti ovogodišnje Evropsko amatersko prvenstvo. Znam da će svi gofleri uživati u privilegiji što učestvuju na ovakovm događaju i činjenicom da će pobednik imati mogućnost da učestvuje na 2019 Open Championship koje će se održati u Royal Portrush golf klubu. Kao i uvek, prijateljstva će biti pojačana prijateljskim rivalstvom koje ovaj događaj nosi, i svim takmičarima želim najsrećnije i što prijatnije prvenstvo!”\nSvakako najveću pažnju obratićemo na igrače iz Srbije, Branimira Gudelja i Daneta Cvetkovića koji imaju čast da učestvuju na ovako značajnom prvenstvu.\n“Zadovoljstvo mi je učestvovati na tako jako rangiranom turniru, kao što je European amateur i igrati sa vrhunskim golf igračima. Puno mi znači za skupljanje iskustva, kao i samopouzdanja za buduću profesionalnu golf karijeru”,\nkazao je Gudelj kome je ovo drugo učešće na ovom turniru.\nCvetković koji debituje ove godine, kazao je “Veoma sam uzbuđen što mi je odobreno učešće na Amaterskom Evropskom prvenstvu. Stavio sam ovaj turnir u svoj plan za 2019-u znajući da su male šanse da se ostvari. Ovo je jedno od najvećih amaterskih dešavanja na svetu. Želim da se zahvalim Golf asocijaciji Srbije na nominaciji. I veliku zahvalnost dugujem mom saigraču iz reprezentacije Branimiru Gudelju za njegovi dobru poziciju na WAGR-u. Pripremiću se dobro za ovaj turnir, i samo možda imaćete priliku da me vidite i na Openu”.\nPrva runda počinje u sredu, 26. juna a rezultate uživo pratimo preko linka OVDE.


Saradnja Vlade TK i Grada Tuzla\nIzvjesna izgradnja fiskulturne sale u OŠ ˝Sjenjak˝\nVlada Tuzlanskog kantona će u saradnji sa Gradom Tuzla izgraditi savremenu fiskulturnu salu za potrebe OŠ „Sjenjak“ u Tuzli, dogovoreno je to na današnjem sastanku direktorice Škole Indire Lukavice, sa delegacijom Vlade TK koju je predvodio premijer Bego Gutić i gradonačelnikom Grada Tuzla Jasminom Imamovićem.\nVrijednost ovog projekta procjenjuje se na oko 470.000 KM. Kako je danas dogovoreno, Vlada će iz Budžeta TK za ovu godinu za izgradnju sale, u okviru Programa kapitalnih ulaganja, osigurati 150.000 KM, dok će Grad Tuzla izdvojiti 50.000. Ovi iznosi bit će dovoljni za početak radova, a naredne godine Vlada će osigurati dodatnih 170.000, a Grad 100.000 KM. Ovim je zaokružena kompletna finansijska konstrukcija kako bi oko 500 učenika ove škole, 12 godina nakon njene izgradnje dobili fiskulturnu salu za izvođenje nastave tjelesnog odgoja.\n- Ovih dana Vlada Tuzlanskog kantona usvaja program kapitalnih investicija i u dogovoru sa ministrom Muratovićem smo odlučili da, nakon 12 godina od izgradnje školskog objekta, krenemo u projekat izgradnje fiskulturne sale, koja je neophodna ovoj školi, rekao je premijer Gutić i zahvalio se gradonačelniku Imamoviću koji je prihvatio inicijativu Vlade za učešće u izgradnji fiskulturne sale.\n- I pored činjenice da je škola relativno nova i izuzetno dobro opremljena učilima ovdje još uvijek nedostaje fiskulturna sala kao osnov za izvođenje nastave tjelesnog odgoja. Kao ministru, drago mi je da je iniciran jedan ovakav sastanak i da postoji dobra volji svih učesnika da uskoro riješimo ovaj problem, rekao je ministar obrazovanja, nauke, kulture i sporta Zlatan Muratović.\nRješavanje ovog problema rad je i na prevenciji pojave bolesti koje nastaju kao rezultat smanjene fizičke aktivnosti kod djece, rekao je ministar zdravstva Bahrudin Hadžiefendić.\n- Ovaj projekat je izuzetno važan segment za razvoj djece. Bilo je krajnje vrijeme da prekinemo praksu da djeca na časovima tjelesnog odgoja crtaju loptu, gol i koš, nego da konkretno zbog njihovog zdravlja i činjenice da djeca danas, zahvaljujući modernim tehnologijama, sve manje vremena provode u kretanju, stvorimo preduslove za pravilno izvođenje nastave tjelesnog odgoja, rekao je ministar Hadžiefendić, akcentirajući značaj ovog projekta za zdravlje djece.\nGradonačelnik Imamović se ovom prilikom zahvalio premijeru Gutiću za pokretanje ove inicijative i pokazanu dobru volju, te istakao da se radi o prvoj Vladi i prvom premijeru koji je imao sluha za realizaciju ovog projekta.


Većina konstruktora nastoji da u svojoj radionici ima različite izvore naizmeničnog i jednosmernog napona. Različite vrednosti naizmeničnog napona možemo dobiti preko odgovarajućeg autotransformatora, ili sa galvanski odvojenog sekundara transformatora. Pošto sam na gradskom otpadu pazario jedan dobro očuvan mrežni transformator…\nOvih dana, prelistavajući zanimljive članke i iskustva iz praktične elektronike, nailazim na različita tumačenja o korišćenju kompjuterskog napajanja za punjenje akumulatora. Neka se više zasnivaju na pretpostavkama, pa čak i prevarama na koje nasedaju i oni koji malo više poznaju…\nLED svetlo sve više postaje sigurna zamena klasičnim i štedljivim sijalicama. Planirano je da se klasične sijalice potpuno izbace iz upotrebe do kraja 2020. godine. Uštede na globalnom planu su ogromne, što se može reći i za upotrebu LED svetla…


Ibra i Beks se klade prije meča Švedska – Engleska | Analitika - Informativni Portal\nIbra i Beks se klade prije meča Švedska – Engleska\nSubota na Svjetskom prvenstvu u Rusiji donosi četvrtfinalni meč Švedske i Engleske, a dvojica od najpopularnijih fudbalera u istorjiji dveju zemalja – Zlatan Ibrahimović i Dejvid Bekam imali su zanimljivu prepisku na društvenim mrežama i opkladili se oko ishoda meča.\nObjavljeno: 07. 07. 2018 - 14:11\nIbrahimović je trenutno najveća zvijezda MLS lige i igra za Los Anđeles Galaksi, dok je nekadašnji fudbaler Mančester Junajteda, Real Madrida, Milana i Paris Sen Žermena branio boje tima iz Kalifornije od 2007. do 2012. godine. Dvojica fudbalera su bili i saigrači tokom kratkog perioda u timu iz francuske prijestonice.\nKonverzaciju je očekivano započeo Šveđanin, jedan od „najbrbljivijih“ fudbalera svih vremena:\n„Hej Dejvide, ukoliko Engleska pobijedi danas, častiću te večerom gdje god budeš želio na svijetu, ali ako pobijedi Švedska, kupićeš mi šta god poželim iz Ikee“, našalio se nekadašnji napadač Malmea, Ajaksa, Juventusa, Intera, Barselone, Paris Sen Žermena i Mančester Junajteda.\nPopularni Beks mu nije ostao dužan i odgovorio:\n„Ako Švedska pobijedi, ja ću te lično odvesti u Ikeu da kupiš šta god ti je potrebano za tvoju novu vilu u Los Anđelesu. Međutim, kada Engleska pobijedi, ti ćeš morati da dođeš na stavion Vembli na utakmicu engleske reprezentacije u njenom dresu i da na poluvremenu pojedeš ‚fiš end čips‘“, rekao je Bekam nudeći Ibrahimoviću najpoznatiji engleski specijalitet koji čine pomfrit i pohovana riba.


UP: Potražuje se bezbjednosno interesantno lice iz Nikšića zbog ubistva u pokušaju\nSlužbenici Sektora za borbu protiv organizovanog kriminala i korupcije u saradnji sa službenicima Centra bezbjednosti Nikšić su juče državnom tužiocu u Višem državnom tužilaštvu u Podgorici podnijeli izvještaj kao dopunu krivične prijave protiv bezbjednosno interesantnog lica P.K. (42) iz Nikšića zbog osnovane sumnje da je izvršio krivično djelo ubistvo u pokušaju u sticaju sa krivičnim djelom nedozvoljeno držanje oružja i eksplozivnih materija.\nU Zavodu za transfuziju krvi Crne Gore trenutno se održava mini kampanja "Ljubav je u svakoj kapi krvi", saopšteno je iz te institucije.\nOprezno na sjeveru zbog poledice i snijega\nU Crnoj Gori u nižim predjelima saobraća se po pretežno suvim putevima, dok je na sjeveru i ponegdje u centralnim predjelima izražena poledica, saopšteno je iz Auto moto saveza (AMSCG).\nAkcija "Alkohol": Sankcionosano 96 vozača\nSaobraćajna policija realizovala je akciju “Alkohol”, tokom koje je kontrolisala 1.978 vozača.\n14:54 UP: Potražuje se bezbjednosno interesantno lice iz Nikšića zbog ubistva u pokušaju\n11:24 Počinje isplata penzija


Korona virus: Kako će izgledati muzički festivali u Srbiji ovog leta | Boom93\nJedno je sigurno, na festivalima ovog leta neće biti ovako krcato (Foto: Lovefest)\n„Ukoliko toplomer pokaže da je temperatura povišena, posetiocu neće biti dozvoljeno da uđe na festival“, kaže za BBC na srpskom Zlatana Pavlović, PR Lovefesta.\nPavlović takođe ističe da će svi posetioci dobiti maske na ulazu koje će na festivalu nositi „po potrebi“.\n„Ako se zdravstvena situacija u zemlji pogorša, festival će biti odložen ili pomeren za neki drugi datum“, ističe PR festivala.\n„Verujemo da će do tada otvoriti sve granice i da će svi izvođači i posetioci sa bilo koje tačke sveta moći neometano da dođu Vrnjačku banju“, kaže Zlatana Pavlović.\nEgzit: „Između širenja panike i optimizma, uvek ćemo izabrati ovo drugo“\n„Doneli smo preporuku da se Egzit pomeri na avgust, jer očekujemo da će tada biti potpuno mirna situacija u celoj Evropi“, izjavila je premijerka Brnabić u Novom Sadu, prenosi B92.\n„Za sada su jedine informacije koje imamo one iz medija, tako da će biti potrebno neko vreme pre nego što izađemo pred vas sa jasnim formatom i programom“, navodi se u saopštenju.\nOrganizatori dodaju da su „spremni na smanjenje kapaciteta i ograničenje publike na domaću i regionalnu [kako su zdravlje i bezbednost posetilaca na prvom mestu]“.\n„Na kraju dana, između širenja panike i optimizma, uvek ćemo izabrati ovo drugo“, dodaju organizatori festivala.\n„Ukoliko prvog jula bude međunarodnih letova, a ne bude zabrane okupljanja, Nišvil će biti održan“, izjavio je direktor festivala Ivan Blagojević za list Danas.\n„Spremni smo i na eventualnu zamenu bendova u poslednji čas. Spremni smo i da sprovedemo ekstremne zaštitne mere, kao što je socijalna distanca od dva metra među posetiocima i imamo veliki prostor i 4.000 stolica.“\n„Bio sam zaista nervozan, jer nisam znao kako da se pripremim za ovaj koncert. Održao sam veliki broj koncerata, ali nijedan ovakav, nisam znao šta da očekujem“, izjavio je Langer za NME.\nOznakeExit festival festival Koronavirus Lovefest muzika Srbija


Petar Petković uručio rendgen aparat za Dom zdravlja Zvečan | Radio Kosovska Mitrovica\nPetar Petković uručio rendgen aparat za Dom zdravlja Zvečan\n16. March, 2021 14:31 |\nDirektor Kancelarije za Kosovo i Metohiju Petar Petković započeo je dvodnevnu posetu Kosovu i Metohiji obilaskom Doma zdravlja u Zvečanu gde je razgovarao sa direktorom ove ustanove Ivanom Vasićem i ostalim rukovodstvom.\nDirektor Kancelarije za KiM Petar Petković je Domu zdravlja Zvečan uručio rendgen aparat, a najavio je da će Kancelarija uskoro obezbediti i sanitetsko vozilo za potrebe ove ustanove.\n“O opremljenosti, uslovima i kvalitetu rada, Dom zdravlja u Zvečanu se po ničemu ne razlikuje od bilo kog doma zdravlja u Beogradu. To govori koliko država Srbija pomaže zdravstvo na Kosovu i Metohiji i koliko će pomagati u narednom periodu. Kancelarija za Kosovo i Metohiju, zajedno sa Ministarstvom zdravlja čini sve da pomogne našim lekarima, medicinskim sestrama i ostalom osoblju, upravo zbog toga što su naši lekari i medicinske sestre pravi heroji i na prvoj liniji odbrane života u borbi protiv korone. Ja sam danas došao da uručim rendgen aparat, koji će pomoći Domu zdravlja a uskoro stiže i novo vozilo, koje je obezbedila Kancelarija za Kosovo i Metohiju. To samo govori da ulažemo u ovaj dom zdravlja ali i u ostale zdravstvene institucije na Kosovu i Metohiji” rekao je Petković.\nOn je najavio da će, zahvaljujući inicijativi predsednika Srbije Aleksandra Vučića, Klinički centar u Kosovskoj Mitrovici u skorijoj budućnosti biti kompletno rekonstruisan kao i da se kreće sa izgradnjom nove bolnice u Gračanici.\n“Napomenuo bih da, zahvaljujući predsedniku Srbije Aleksandru Vučiću i njegovoj ličnoj inicijativi, krećemo u rekonstrukciju Kliničkog centra u Kosovskoj Mitrovici i izgradnju nove bolnice u Gračanici. Do sada smo uspeli da zaposlimo preko 200 medicinskih sestara i preko 70 lekara a biće raspisan konkurs za dodatnih 40 medicinskih sestara. To sve govori da želimo da pomognemo našem narodu na Kosovu i Metohiji, da imaju kvalitetno zdravstvo, da imaju iste mogućnosti kao što imaju naši ljudi u centralnoj Srbiji” navodi Petković.\nPetković je pozvao građane da se odazovu procesu vakcinacije i ističe da je prevoz do Raške, Kuršumlije i Bujanovca obezbedila Kancelarija za Kosovo i Metohiju.\n“Ovo je dodatna prilika da pozovem sve naše ljude u srpskim sredinama na Kosovu i Metohiji da se odazovu procesu vakcinacije, ovde u Domu zdravlja Zvečan ali i u svakoj ustanovi . Naši ljudi mogu da se prijave a Kancelarija za Kosovo i Metohiju do tri tačke gde vršimo vakcinaciju, u Raški, Kuršumliji i Bujanovcu” rekao je Petković.\nDirektor Doma zdravlja Zvečan Ivan Vasić zahvalio se na uručenoj donaciji i još jednom pozvao građane da se vakcinišu.\n“Iskoristio bih priliku da se u ime Doma zdravlja Zvečan i u svoje lično ime zahvalim na poseti direktora Kancelarije za Kosovo i Metohiju Petra Petkovića i o vrednoj donaciji koju nam je uručio ovog puta. Radi se o digitalnom rendgen aparatu i o sanitetskom vozilu. Ovo je potvrda i predstavlja kontinuitet brige naše države Srbije i Kancelarije za Kosovo i Metohiju za svo srpsko stanovništvo na Kosovu i Metohiji. Iskoristio bih priliku da i ja pozovem građane na prostoru Kosova i Metohije da iskoriste priliku koja im je pružena, da se vakcinišu, jer je to jedini način da prevaziđemo ovu pošast i da nam se životi vrate u normalne tokove” rekao je Vasić.\nSastanku su prisustvovali predsednik Srpske liste Goran Rakić, potpredsednik Igor Simić, predsednik Privremenog organa opštine Ivan Todosijević i gradonačelnik Zvečana Vučina Janković.\nU nastavku svoje posete direktor Kancelarije za KiM obišao je radove na izgradnji kuće porodice Vuković u Žitkovcu, koja ima desetoro dece.\nPorodica Vuković je raseljena 1999. godine iz Srbice, a sredstva za njihovu porodičnu kuću u Žitkovcu obezbedila je Kancelarija za Kosovo i Metohiju uz pomoć Eparhije raško-prizrenske.\nDalibor Vuković, otac desetoro mališana, zahvalio se Kancelariji za KiM kao i Eparhiji raško-prizrenskoj na ukazanoj pomoći i izgradnji kuće.\n“Zahvalio bih se direktoru Kancelarije za Kosovo i Metohiju Petru Petkoviću na ljubavi koju iskazuje prema nama i našoj porodici. Zahvalio bih se i našoj državi Srbiji koja misli na nas koji smo na Kosovu i Metohiji, kao i predsedniku Privremenog organa opštine Zvečan Ivanu Todosijeviću i gradonačelniku Zvečana Vučini Jankoviću. Velika je milost ovih ljudi i velika je ljubav bila. Vladiki Teodosiju želimo da brzo ozdravi i njegova milost je neverovatna i ukazao nam je čast da poseti našu porodicu i deci obezbedi stipendiju. Želimo mu brz oporavak i dugo zdravlje i da nadalje upravlja ovom eparhijom. Najbitnija mi je ljubav ljudi koji su se setili mene i moje porodice. U jednom stanu porodica od 12 članova teško živi ali sada ćemo da imamo mnogo više prostora. Deca sada imaju prostora da se igraju, pomažu mi oko poljskih radova, oko životinja i onda su korisni i meni i njima i usput nauče mnoge stvari, tako da je izgradnja ove kuće vrlo značajna za nas. Svakome bih poželeo ovakvu ljubav” rekao je Vuković.\nNakon posete porodici Vuković, Petković je u naselju Banjska obišao radove na izgradnji stambene zgrade sa dvanaest stanova, koja je namenjena zbrinjavanju mladih bračnih parova.\nDrugog dana posete Kosovu i Metohiji, 17. marta, direktor Kancelarije za Kosovo i Metohiju Petar Petković prisustvovaće u Gračanici obeležavanju sedamnaeste godišnjice pogroma nad kosmetskim Srbima


PODMUKLE METODE – Agenti FBI izigravaju novinare\nPODMUKLE METODE – Agenti FBI izigravaju novinare\nNovinska agencija Asošijeted pres tražila je uveravanja od Ministarstva pravde SAD da agenti Federalnog istražnog biroa (FBI) više nikada neće izigravati predstavnike medija.\nDirektor FBI Džejms Komi u tekstu u Njujork tajmsu prošle nedelje je naveo da se agent FBI predstavio kao izveštač AP-a kako bi pomogao u hvatanju 15-ogodišnjeg mladića koji je osumnjčen za pretnje bombom u državi Vašington, prenosi Beta.\nU pismima ministru pravde Eriku Holderu i direktoru FBI Komiju, predsednik i direktor AP-a Geri Pruit pitao je ko je odobrio da se agent 2007. predstavi kao novinar, koja procedura je sledila posle tog odobravanja i da li se to još radi.\n„Najvažnije, želimo uveravanja da se to više neće desiti“, rekao je Pruit.\nKomi je rekao da se agent predstavio kao novinar kada je pitao osumnjučenog da pregleda lažan članak AP-a o pretnjama i sajbernapadima na školu kako bi osigurao da je osumnjičen prikladno predstavljen.\nTo je urađeno preko elektronske pošte a u lažnom članku se nalazio softver za verifikovanje internet adrese. Kada je osumnjčeni kliknuo na link, otrkio je lokaciju svog kompjutera i internet adresu što je pomoglo agentima da potvrde njegov identitet.\nDirektor FBI je rekao da je ta „neobična tehnika“ bila legalna po uputstvima te službe tada, da je i dalje zakonita, kao i „u nekim retkim slučajevima prikladna“, mada bi ipak danas bilo potrebno odobrenje s višeg nivoa nego 2007.\nPruit je rekao da ta tvrdnja nije uteha za medije i da je „FBI krađom identiteta umrljao“ reputaciju AP-a, ugrozio njegove novinare i umanjio vrednost slobode medija.


Saobraćajno vaspitanje - Blog\nSaobraćajno obrazovanje i vaspitanje je shvaćeno kao celoživotni proces čiji su najvažniji ciljevi: sticanje znanja, veština i navika neophodnih za bezbedno učestvovanje u saobraćaju, unapređenje i učvršćivanje pozitivnih stavova i ponašanja u saobraćaju.\nPrema istraživanjima koja se sprovode u zemljama EU u promeni ponašanja leži najveći potencijal uticaja na bezbednost saobraćaja. Ovaj potencijal se procenjuje na 20% do 40%, ali u našim uslovima on je još veći. U skladu sa tim neophodno da svaka lokalna zajednica preduzme aktivnosti saobraćajnog vaspitanja i obrazovanja u skladu sa svojim mogućnostima, imajući u vidu problem ugroženosti dece sa jedne strane, i mogućnosti rešavanja problema pravovremenom edukacijom.\nPod ovim pojmovima podrazumevaju se preventivne aktivnosti koje su namenjene ljudskom faktoru i čiji je zadatak da svakom učesniku u saobraćaju pruže znanje, tj. poznavanje onih saobraćajnih propisa i pravila koja će ga učiniti opreznim učesnikom u saobraćaju (Inić, 1971).\nU procesu saobraćajnog obrazovanja i vaspitanja značajnu ulogu poseduju obrazovne institucije. Osnovne i srednje škole podržavaju sticanje osnovnih znanja o saobraćaju kod svojih učenika. Na visokim školama i fakultetima saobraćajnog usmerenja uče se viši nivoi poznavanja bezbednosti saobraćaja na putevima i obrazuju se stručni profili za potrebe rada u saobraćajnom sistemu.\nTakođe, za saobraćajno obrazovanje i vaspitanje veoma su zaslužni i mediji. To se prvenstveno odnosi na televiziju i radio ali i na druge medije (internet, štampani mediji i sl.). Oni su ključni prenosioci poruka o bezbednom učešću u saobraćaju. Sve kampanje o bezbednosti saobraćaja ne mogu biti uspešne ukoliko se poruka kampanje ne prenese do ciljne grupe. Na žalost mediji nisu dovoljnoj meri zainterosovani rešavanje pomenutog probleme, i ove kolumne su samo mali pokušaj da se skrene pažnja na problem stradanja mladih ljudi u saobraćaju.\nSaobraćajno obrazovanje i vaspitanje dece predstavlja veoma kompleksan i složen zadatak. Zahteva kontinuiran rad sa kojim treba početi od najranijeg detinjstva i nastaviti kroz dalje odrastanje, sadržajno ga obogaćujući kako uloga dece u saobraćaju postaje sve kompleksnija. Neophodno je uključivanje i zajednički rad svih subjekata koji su zaduženi za saobraćajno obrazovanje i vaspitanje dece, pre svega roditelja i obrazovnih ustanova (predškolskih ustanova i škola). Period predškolskog uzrasta je posebno karakterističan jer je to uglavnom period kada se kreće sa prvim osamostaljivanjima dece u saobraćaju i to je doba kada treba krenuti sa ozbiljnijom edukacijom na ovu temu. Dečje igračke i igre sa sredstvima transporta imaju veoma veliku svrhu, ako se dete nauči nečemu za sebe, nečemu što će mu koristiti u svom životu. Saobraćajni znaci kao igračke i saobraćajne igre za decu skoro da i ne postoje, a igre u parkovima koji se mogu nazvati mali saobraćajni svet su veoma retke. Ovakvi prostori za igru na našem području i ne postoje.\nNa decu možemo uticati na dva načina:\n-\tPosredno i\nZakon o bezbednosti saobraćaja na putevima definisao je odgovornost za sprovođenje mera saobraćajnog vaspitanja i obrazovanja, a u cilju sticanja veština i navika za bezbedno učešće u saobraćaju, unapređivanja i utvrđivanja pozitivnih stavova i ponašanja za značajno učestvovanje u saobraćaju.\n• porodica, za saobraćajno obrazovanje i vaspitanje dece;\n• organi i organizacije nadležni za brigu o deci, za donošenje programa saobraćajnog obrazovanja i vaspitanja dece predškolskog uzrasta i za praćenje realizacije ovog programa;\n• organi i organizacije nadležni za poslove obrazovanja, za donošenje programa saobraćajnog obrazovanja i vaspitanja u predškolskim ustanovama i za praćenje realizacije ovog programa;\n• organi nadležni za unutrašnje poslove, za realizaciju dela programa saobraćajnog obrazovanja i vaspitanja u predškolskim ustanovama, osnovnim i srednjim školama na zahtev ovih ustanova, a posebno za rad školskih saobraćajnih patrola i saobraćajnih patrola građana;\n• organi nadležni za poslove saobraćaja, za unapređenje saobraćajnog okruženja u zonama škola i drugim zonama s povećanim prisustvom ranjivih kategorija učesnika u saobraćaju i za unapređenje ponašanja svih korisnika puta u ovim zonama;\n• organi nadležni za poslove zdravlja, za edukaciju građana o zdravstvenim aspektima bezbednog ponašanja u saobraćaju;\n• Agencija za bezbednost saobraćaja, analizu, praćenje i unapređenje bezbednosti saobraćaja;\n• organi lokalne samouprave, za podršku u planiranju i spro-vođenju svih mera i aktivnosti saobraćajnog obrazovanja i vaspitanja na nivou lokalne samouprave, kao i za preduzimanje posebnih mera zaštite ranjivih učesnika u saobraćaju i zaštite u određenim zonama;\n• predškolske ustanove, osnovne i srednje škole, za realizaciju programa saobraćajnog obrazovanja i vaspitanja dece u okviru svojih nadležnosti;\n• stručne i naučne institucije koje se bave bezbednošću saobraćaja, za unapređenje naučnih osnova sistema saobraćajnog obrazovanja i vaspitanja;\n• sredstva javnog informisanja, za informisanje građana u pogledu bezbednog učestvovanja u saobraćaju i obaveštavanja o posledicama nebezbednog ponašanja u saobraćaju; i\n• udruženja i grupe građana koje se bave bezbednošću saobraćaja, brigom o deci i omladini da u skladu sa svojim delokrugom rada učestvuju u saobraćajnom obrazovanju i vaspitanju.\n1. Velić I. Projekat:" Sigurne staze i putanje kretanja učenika osnovnih i srednjih škola u Boru", Analiza bezbednosti dece u saobraćaju na teritoriji grada Bora u periodu od 2007. do 2018. godine sa predlogom mera i hitnih intervencija, GIS udruženje Srbije, Bor, jun 2019. god. 2. Zakon o bezbednosti saobraćaja na putevima, Službeni glasnik RS", br. 41 od 2. juna 2009, 53 od 29. jula 2010, 101 od 30. decembra 2011, 32 od 8. aprila 2013 - US, 55 od 23. maja 2014, 96 od 26. novembra 2015 - dr. zakon, 9 od 5. februara 2016 - US, 24 od 26. marta 2018.


Neverovatan apel bošnjačkih organizacija: "Zabraniti dela Njegoša i Kiša"! • HAPPYTV.RS\nNeverovatan apel bošnjačkih organizacija: "Zabraniti dela Njegoša i Kiša"!\nViše bošnjačkih organizacija uputilo je apel ministarstvima prosvete i kulture Crne Gore da "u skladu sa svojim zakonskim ovlastima i dužnostima", pokrenu postupke zabrane i uklanjanja iz školskih programa dve knjige - "Gorski vijenac" Petra Prvog Petrovića Njegoša i "Peščanik" Danila Kiša.\nKako navodi crnogorski portal, oni krive Njegoša, jednog od najvećih srpskih i crnogorskih pisaca, kao i Kiša, da su svojim delima, odnosno “mržnjom prema islamu i muslimanima”, stvorili izvor mržnje i sukoba između naroda koji žive na teritoriji bivše SFRJ.\n"Posebno ističemo da je anticivilizacijska poruka navedenih knjiga doprinela da država Bosna i Hercegovina postane mesto koje je na najdrastičniji način bilo izloženo rušiteljskim nagonima dvaju ključnih nacionalističkih ideologija 20. veka, odnosno velikosrpske i velikocrnogorske ideologije, koje su bile projecirane kroz agresiju protiv BiH, kada je počinjen genocid nad Bošnjacima”, navodi se u obrazloženju, u kome se tvrdi i da su pomenuta dela i rasistička.\n"U ovom kontekstu, apelujemo na Vladu Crne Gore, pozivamo premijera i ministre da ponište odluku o tzv. ''Njegoševoj nagradi'' i na taj način iskažu poštovanje prema muslimanskim žrtvama, Bošnjacima i Albancima, koje su počinjene u Crnoj Gori od istrage poturica pa do ratova 90-ih", ističu bošnjačke organizacije.\n"Crna Gora je multikulturalna i multietnička zemlja koja se ponosi upravo svojim različitostima, a čijem razvoju nastavni plan i program do sad nije bio prepreka, već naprotiv”, saopštila je portparolka tog resora Milica Lekić.


source.ba | SAD: Ne smijemo ulogu ekonomskog lidera prepustiti Kini\nAmerički ministar finansija Jacob Lew je u ponedjeljak izjavio da SAD trebaju zadržati ulogu globalnog ekonomskog lidera, javlja Anadolu Agency (AA).\nLew je naglasio kako SAD trebaju i dalje biti lider u oblasti ekonomije u svijetu i kako ne smiju dopustiti da tu ulogu preuzme Kina.\n"Ako želimo raditi za američki narod, potrebno je da prigrlimo nove igrače na globalnoj ekonomskoj sceni i da osiguramo da oni ispunjavaju standarde sistema koji smo mi izgradili", rekao je Lew u obraćanju na Vijeću za vanjske odnose.\nUpozorio je da bi za SAD posljedice bile vrlo negativne, ako bi lidersku poziciju prepustila drugim zemljama.\n"Najgori mogući rezultat bi bio da se udaljimo od liderske uloge i da je prepustimo drugima", kazao je Lew.


VojvodinaCafe - Predstavljena kandidatura Novog Sada u Briselu\nPredstavljena kandidatura Novog Sada u Briselu\nVest objavljena: 29.03.2013 12:04\nPredsednik Skupštine Grada prof. dr Siniša Sević učestvovao je na sastancima Izvršnog odbora Saveta podunavskih gradova i regiona i Stalnog komiteta Radne grupe za podunavske gradove i regione koji su održani u Briselu. Tema sastanaka i razgovora bio je nastavak saradnje podunavskih gradova i regiona i obezbeđivanja sredstava u narednom budžetskom okviru EU za praktičnu realizaciju ovog izuzetno važnog programa.\nPredsednik Sević se sastao i sa Evropskim komesarom Johanes Hanom i dobio potvrdu o mogućnostima Evropske komisije da pruži podršku inicijativama i aktivnostima koje su planirane Dunavskom strategijom.\nGrad Novi Sad imao je priliku da predstavi svoj projekat kandidature za Evropsku prestonicu kulture 2020. godine, kao i da bude uvršten u grupu gradova koji će biti domaćini manifestacije "Rivershow".\nCilj ove manifestacije je upoznavanje sa značajem podunavskih gradova i regiona, a pre svega njihovo ekonomsko, kulturno, obrazovno povezivanje i saradnja.\nManifestacija "Rivershow" će u Novom Sadu biti održana tokom druge nedelje juna meseca.


Potpisan ugovor između Opštine Prnjavor i Fondacije "Mozaik" - Akta.ba\n30.04.2020. 08:44 / Izvor: Akta.ba\nU sali Skupštine Opštine Prnjavor je upriličeno potpisivanje Ugovora između Opštine Prnjavor i partnerske Fondacije “Mozaik”.\nUgovor je potpisalo šest neformalnih grupa , a asistent programa Omladinske banke Sanja Kojić, istakla je da su ukupna sredstva za ovih šest projekata 11.000 KM, od čega je opština obezbijedila 6 000 KM.\n„Danas smo potpisali ugovor sa šest grupa koje su aplicirale na poziv Omladinske banke i Opštine Prnjavor, za osnivanje mikro biznisa“, istakla je Kojićeva. Načelnik opštine Prnjavor, Darko Tomaš, istakao je zadovoljstvo što se Prnjavor nalazi među 43 opštine koje su dio projekata.\n„Potpisivanjem sporazuma sa Fondacijom 'Mozaik' omogućili smo mladim ljudima da realizuju svoje projekte u svojoj zajednici. Želim da se zahvalim Fondaciji 'Mozaik' na njihovom učešću te da čestitam mladim ljudima koji su se angažovali i aplicirali za ovaj projekat. Vjerujem da ćemo i naredne godine nastaviti sa ovim projektima, te da ćemo zasigurno povećati iznos učešća Opštine Prnjavor“, rekao je Tomaš.


Zet Cece Ražnatović stigao na upoznavanje s taštom\n24 Maja, 2022 15:32\nCecin zet je stigao u Beograd: Pogledajte u čijem društvu je došao na Anastasijin rođendan\nZet Cece Ražnatović sleteo na beogradski aerodrom\nPevačica Anastasija Ražnatović u sredu, 25. maja, proslavlja svoj 24. rođendan i povodom toga organizovaće veliku proslavu.\nOno što je privuklo najveću pažnju jeste to što će njen novi dečko fudbaler Nemanja Gudelj upravo na sutrašnjem slavlju upoznati njenu majku Cecu Ražnatović i brata Veljka, kao i ostale članove porodice i prijatelje.\nFudbalerova sestra Vanja na Instagramu je podelila fotografiju sa aerodorma „Nikola Tesla“, gde se vidi da je Nemanja sa njom i bratom Dragim stigao u Beograd. Mnogi su prokomentarisali da je poveo brata i sestru kao podršku zbog upoznavanja Anastasijinih najbližih.\nInače, Anastasija je nedavno započela vezu sa Nemanjom, te je za to vreme dva puta otputovala kod njega u Španiji, gde je najviše vremena provodila sa njegovom porodicom, ali i odlazila na fudbalske utakmice kako bi ga bodrila sa tribina.\nanastasija raznatovic anastasijin rođendan ceca i veljko nemanja gudelj Zet Cece Ražnatović


Prvi turski gubici u Siriji: Dignuto u vazduh pet tenkova (video) - Sputnjik Srbija\n17:00 21.01.2018 (osveženo 17:02 21.01.2018) Preuzmite kraći link\nNa internetu se pojavio snimak na kom se vidi trenutak ispaljivanja navođene rakete na turski tenk „leopard“. Video su na Jutjubu objavili pripadnici kurdskih Odreda narodne samoodbrane (JPG).\nPrema podacima agencije ANF njuz, borbeno vozilo je granatirano sa područja sela Kurdo, koje se nalazi u blizini sirijskog grada Afrina.\nKurdi su za 24 časa u borbama uništili pet turskih tenkova u području Afrina. Još dva tenka su onesposobljena u selu Dikmetaš i dva u predgrađu grada Tel Rifat. Upravo u tom mestu su u ovom trenutku u toku najžešće borbe između JPG i turske vojske.\nKomanda JPG je saopštila da su u borbama na severozapadu Sirije ubijena četiri turska vojnika, kao i 10 proturskih boraca. Osim toga, u sukobima u Bilbilu su, kako navode, poginula 4 turska vojnika, dok je veliki broj ranjen.


Opština Pljevlja, u saradnji sa Rudnikom uglja, donirala je oko 15 tona uglja za sedam mojkovačkih porodica koje su sredinom februara u požaru ostale bez imovine i krova nad glavom.\nKako je saopšteno iz kabineta predsjednika Opštine, lokalna uprava ranije je porodicama uputila jednokratnu novčanu pomoć od 350 eura.\nOdbornici koalicije "Zdravo Berane SNP - DF" uputili su apel tužilaštvu da u što kraćem roku završi istrage u vezi sa krivičnim prijavama koje se odnose kupovinu glasova od strane DPS-a na dan održavanja lokalnih izbora.\nTeritorijalno razgraničenje i podjela imovine između opština Berane i Petnjica rješavaće Arbitražna komisija, utvrdila je Vlada Crne Gore na jučerašnjoj sjednici.\nKomisija je zadužena da, u roku od 60 dana, Vladi dostavi Odluku o teritorijalnom razgraničenju opština Berane i Petnjica, sa izvještajem o radu, objavio je Portal TVCG.\nJedno komunalno preduzeće suočilo se sa nestašicom đubreta. Sumnja se da je za ovaj incident odgovoran lično njihov direktor.\nPovodom počinjanja registracije i održavanja prvog kruga takmičenja ALIANTE 2015. saopštenjem za javnost oglasio se organizator takmičenja na nacionalnom nivou, Alfa centar iz Nikšića. Dostavljeno saopštenje Espona integralno prenosi.\nAkcionari fabrike mineralne vode "AD Bjelasica Rada" iz Bijelog Polja na održanoj Skupštini donijeli su odluku o prodaji dijela zemljišta fabrike kao i odluku da se od Investiciono-razvojnopg fonda traži kredit od 1,5 miliona eura.\nBudućnost osvojila bodove u Beranama\nOdržano predavanje iz pčelarstva\nRoditelji bjelopoljskih beba prekinuli štrajk\nUP: Uhapšeni fudbaleri se sumnjiče za zaradu od 75.000 eura


FBiH: U protekla 72 sata registrirano 247 slučajeva COVID-19, prijavljeno 9 smrtnih ishoda - Federalno ministarstvo zdravstva: COVID19\nFBiH: U protekla 72 sata registrirano 247 slučajeva COVID-19, prijavljeno 9 smrtnih ishoda\nObjavljeno: 21.03.2022 ; Ažurirano: 21.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 72 sata (do 12h) prijavljeni su rezultati testiranja 2.247 uzoraka, od čega je 247 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada je testirano ukupno 1.228.839 uzoraka, a COVID-19 je potvrđen kod 248.399 osoba.\nU protekla 72h, u Federaciji BiH prijavljeno je 9 smrtnih ishoda i to u Unsko-sanskom, Zeničko-dobojskom, Tuzlanskom i Kantonu Sarajevo, dok je jedan smrtni ishod prijavlje retroaktivno.\nS današnjim danom, broj smrtnih ishoda na području Federacije BiH je 8.816.


DRECUN: Srpski narod izlaskom na izbore odbranio pravo na opstanak na severu Kosova! | Happy BSC portal\nDRECUN: Srpski narod izlaskom na izbore odbranio pravo na opstanak na severu Kosova!\nSrpski narod je izlaskom na izbore odbranio pravo na opstanak na severu Kosova, istovremeno ispoljio snažno jedinstvo sa svojom državom Srbijom i pokazao da će se problemi u narednom periodu rešavati iskljucivo preko Srpske liste, rekao je predsednik Skupštinskog odbora za Kosovo i Metohiju Milovan Drecun.\nSrpska lista je i na jucarašnjim izborima za gradonacelnike u četiri opštine dokazala da je jedini reprezentativni predstavnik srpskog naroda na KiM, rekao je Drecun.\n- Odbijeni su pokušaji Prištine da eventualno preuzme rukovođenje opštine u severnom delu Kosovske Mitrovice i da počne proces, kako oni kažu, ujedinjenja dve Mitrovice. Propali su pokušaji Prištine da unošenjem razdora u srpski narod pokuša da realizuje svoje interese - naglasio je Drecun.\nOvakvim izlaskom na izbore srpski narod je pokazao da u narednom periodu niko ne može da računa na podele medu Srbima i da pokušava da pronalazi pojedince i neke srpske stranke koje bi imale više sluha za interese Prištine nego za intersese sopstvenog naroda, naveo je Drecun.\nOn je rekao da će predstavnici četri opštine doći na razgovor u Beograd, a najavljena i je i posebna sednica Skupštine Srbije o KiM.\n- Razgovor će biti nastavak svakodnevne komunikacije državnog rukovodstva i političkih predstavnika srpskog naroda. I sa srpskim narodom će se razgovarati kakva će biti politika države Srbije na KiM - rekao je Drecun.\nPrema njegovim rečima, predsednik Vučić će otvoreno govoriti sa kakvim se sve problemima Srbija suočavala u Briselu i da li ima nade za nastavak dijaloga i postizanja kompromisnog rešenja.\n- Bitno je da Skupština radi u punom kapacitetu. Obaveza je poslanika da sasluša predsednika kako su se odvijali pregovori na osnovu skupštinske rezolucije iz 2013. godine, na osnovu koje su i vođeni briselski razgovori, a u kojoj se jasno kaže da Srbija nece nikada priznati nezavisnost Kosova ali je spremna da razgovara o sveobuhvatnom rešenju - rekao je Drecun.